title: Leseet

text: Leseet ovat kuitupitoista ravintoa, ja niissä on runsaasti B-vitamiinia ja fosforia. Alkioissa on jonkin verran E-vitamiinia. Suuri osa leseistä on hemiselluloosaa. Ravintoarvoltaan parhaita leseitä saadaan vehnästä, seuraavaksi parhaita rukiista ja näitä seuraavat ohran- ja kauranleseet. Esimerkiksi ruista jauhettaessa saadaan 22–25 prosenttia leseitä, noin 65 % jauhoja ja 5–10 % jälkijauhoja.


title: Emily Seebohm

text: Emily Jane Seebohm (s. 5. kesäkuuta 1992 Adelaide) on australialainen uimari. Hän on voittanut 4 × 100 metrin sekauintiviestissä kultaa maailmanmestaruuskilpailuissa Melbournessa 2007 ja olympialaisissa Pekingissä 2008. Olympialaisissa hänen kanssaan samassa joukkueessa uivat Leisel Jones, Jessicah Schipper ja Libby Trickett.


title: Emily Seebohm

text: Rooman MM-kilpailuissa 2009 Seebohm sai pronssia 100 metrin selkäuinnissa ajalla 58,88. Lisäksi hän kuului hopeaa saaneeseen Australian sekauintiviestijoukkueeseen. Irvinen Tyynenmeren-mestaruuskilpailuissa 2010 hän saavutti kultaa 100 metrin selkäuinnissa ja 200 metrin sekauinnissa sekä hopeaa 100 metrin vapaauinnissa, 50 metrin perhosuinnissa ja 4 × 100 metrin vapaa- ja sekauintiviesteissä.


title: Emily Seebohm

text: Delhin Kansainyhteisön kisoissa 2010 Seebohm voitti kultaa 100 metrin selkäuinnissa sekä 4 × 100 metrin vapaa- ja sekauintiviesteissä. Lisäksi hän sai hopeaa 100 metrin vapaauinnissa ja 200 metrin sekauinnissa sekä pronssia 50 ja 200 metrin selkäuinnissa sekä 50 metrin perhosuinnissa.


title: Emily Seebohm

text: Seebohm sai Lontoon olympialaisissa 2012 hopeaa 100 metrin selkäuinnissa ja 4 × 100 metrin sekauintiviestissä. Lisäksi hän ui alkuerissä Australian 4 × 100 metrin vapaauintiviestijoukkueessa, joka voitti loppukilpailussa kultaa.


title: Emily Seebohm

text: Barcelonan MM-kilpailuissa 2013 Seebohm saavutti hopeaa 100 metrin selkäuinnissa sekä 4 × 100 metrin seka- ja vapaauintiviesteissä; jälkimmäisessä hän tosin ui vain alkuerissä.


title: Emily Seebohm

text: Seebohm saavutti 2014 sekä Glasgow'n Kansainyhteisön kisoissa että Gold Coastin Tyynenmeren-mestaruuskilpailuissa kultaa 100 metrin selkäuinnissa ja 4 × 100 metrin sekauintiviestissä sekä hopeaa 200 metrin selkäuinnissa. Dohan lyhyen radan MM-kilpailuissa hän sai hopeaa 50, 100 ja 200 metrin selkäuinneissa sekä 4 × 100 metrin sekauintiviestissä. Lisäksi hän sai pronssia 100 metrin sekauinnissa.


title: Emily Seebohm

text: Kazanissa 2015 Seebohm voitti maailmanmestaruuden 100 metrin selkäuinnissa ajalla 58,26, 200 metrin selkäuinnissa ajalla 2.05,81 ja 4 × 100 metrin vapaauintiviestissä sekä sai pronssia 4 × 100 metrin sekauintiviestissä. Rio de Janeiron olympialaisissa 2016 hän saavutti hopeaa 4 × 100 metrin sekauintiviestissä. Saman vuoden Windsorin lyhyen radan MM-kilpailuissa hän sai hopeaa 100 metrin sekauinnissa sekä pronssia 200 metrin selkäuinnissa ja 4 × 100 metrin sekauintiviestissä.


title: Emily Seebohm

text: Seebohm voitti Budapestin MM-kilpailuissa 2017 kultaa 200 metrin selkäuinnissa ajalla 2.05,68. Lisäksi hän sai hopeaa 4 × 100 metrin vapaauintiviestissä sekä pronssia 100 metrin selkäuinnissa ja 4 × 100 metrin sekauintiviestissä. Hangzhoun lyhyen radan MM-kilpailuissa 2018 hän saavutti pronssia 200 metrin selkäuinnissa ja 4 × 50 metrin vapaauintiviestissä.


title: Emily Seebohm

text: Seebohm syntyi Adelaidessa, mutta muutti Brisbaneen perheineen vuonna 1996. Hänen molemmat vanhempansa John ja Karen ovat urheilijoita. Seebohm seurusteli australialaisen uimari Mitch Larkinin kanssa vuosina 2015–2018, heidän oltuaan sitä ennen jo lapsuudenystäviä.


title: Viirukerttuli

text: Viirukerttuli ("Setophaga striata") on pohjoisamerikkalainen kerttulilaji. Laji on noin 14 sentin kokoinen ja valkomustan harmaa. Lajia on tavattu muutamia kertoja Britteinsaarilla. Viirukerttuli pesii Pohjois-Amerikassa ja talvehtii Etelä-Amerikassa. Laji tavattiin Suomessa Utössä 23. lokakuuta 2008.


title: Meidän poikamme ilmassa – me maassa

text: Meidän poikamme ilmassa – me maassa on Erkki Karun ohjaama suomalainen elokuva vuodelta 1934.


title: Meidän poikamme ilmassa – me maassa

text: Karu ohjasi kolmen "Meidän poikamme" -propagandaelokuvan sarjan, josta tämä on kolmas. Aiemmat sarjan elokuvat "Meidän poikamme" ja "Meidän poikamme merellä" -elokuvat Karu ohjasi ja tuotti Suomi-Filmillä, josta hän siirtyi Suomen Filmiteollisuuden palvelukseen ja ohjasi tämän elokuvan yhtiön ensimmäisenä näytelmäelokuvana.


title: Meidän poikamme ilmassa – me maassa

text:
"Meidän poikamme ilmassa" -elokuvassa kuvataan Suomen ilmavoimien toimintaa. Mukana on lentokuvaa sekä Haminasta että Viipurista. Kohtauksia on kuvattu myös Santahaminassa Helsingissä. Suomen Filmiteollisuuden vuoden 1934 toimintakertomuksen mukaan: "Sotilaspiirien mukanaolosta oli tietenkin suuri apu tällaisen
puolustusasiaa ajavan elokuvan luomisessa. Toisaalta taas tällaisten sivullisten voimien vaikutus tuntui haitallisena elokuvan valmistuksessa ja lisäksi se tuli suhteellisen kalliiksi."


title: Meidän poikamme ilmassa – me maassa

text: Elokuva alkaa Helsingin Aliupseerien laulamalla "Lentäjän marssilla". Juoneksi siihen on rakennettu kaksi rakkaustarinaa, joiden henkilöitä esittävät Joel Rinne, Martta Kontula, Kaarlo Angerkoski ja Irja Simola. Mukana on myös tuore Miss Eurooppa Ester Toivonen.


title: Meidän poikamme ilmassa – me maassa

text: Aikalaisarvioijat suhtautuivat elokuvaan jokseenkin ristiriitaisesti. Elokuvaa sanottiin suoraan propagandaksi. Juonellisesti sitä pidettiin mitättömänä. Muuan myönteinen arvio kiittää elokuvan isänmaallista kasvatuksellista luonnetta ja toteaa, että siinä on sen pysyvä arvo ja merkitys. Myös kuvaus huomataan myönteisesti monessa arviossa.


title: Meidän poikamme ilmassa – me maassa

text: Myöhemmän, televisioajan kriitikon mukaan elokuva sisältää tahattoman huumorin ohella armeijan ihannointia, tietoiskuja ja kauhukuvia. Paatoksellinen ilmaisu luo niistä kokonaisuuden, joka dokumentoi nautittavalla tavalla aikaa, sen arvoja ja asenteita.


title: Meidän poikamme ilmassa – me maassa

text: Elokuvassa esiintyviä lentokoneita. (Lähde: Luettelo tunnuksista)


title: Allan Wood

text: Allan Frederick Wood (s. 16. toukokuuta 1943) on entinen australialainen uimari. Hän voitti kaksi pronssimitalia vuoden 1964 kesäolympialaisissa Tokiossa. Lajit olivat 400 ja 1 500 metrin vapaauinti.


title: Snap (musiikki)

text: Snap on hip hopin tyylisuunta, joka syntyi Atlantassa, Georgiassa. Snap-kappaleet ovat tyyliltään pelkistettyjä, ja niiden taustaraitojen tyypilliset elementit ovat hi-hat, bassolinja, sormiennapsuttelusample, Roland TR-808 -rumpukoneen bassorumpu ja yksinkertainen toistuva päämelodia. Tempo on yleensä suhteellisen hidas, noin 70–75 bpm. Snap-musiikille ominaista on myös kappaleissa toistuva ”jankuttaminen”: kertosäkeessä kappaleen nimeä saatetaan toistaa useaan kertaan.


title: Halyna Avramenko

text: Halyna Avramenko (, s. 13. toukokuuta 1986 Tšernihiv) on ukrainalainen riistamaaliampuja ja maailmanmestari.


title: Halyna Avramenko

text: Avramenko on saavuttanut urallaan neljä maailmanmestaruutta, kolme MM-hopeaa ja yhden MM-pronssin.


title: Cate Campbell

text: Cate Campbell (s. 20. toukokuuta 1992) on australialainen uimari. Hän on olympiavoittaja ja maailmanmestari. Campbell syntyi ja kasvoi Blantyressä, Malawissa, mutta hän on asunut Australiassa vuodesta 2000 lähtien.


title: Cate Campbell

text: Campbell voitti kaksi pronssimitalia Pekingin kesäolympialaisissa 2008, 50 metrin vapaauinnissa ja 4 × 100 metrin vapaauintiviestissä. Rooman MM-kilpailuissa 2009 hän sai pronssia 50 metrin vapaauinnissa. Shenzhenin universiadeissa 2011 hän oli kolmas 50 metrin vapaauinnissa ja Australian joukkueessa voittamassa 4 × 100 metrin vapaauintiviestiä. Lontoon olympialaisissa 2012 hän sai niin ikään kultaa 4 × 100 metrin vapaauintiviestissä.


title: Cate Campbell

text: Barcelonan MM-kilpailuissa 2013 Campbell voitti maailmanmestaruuden 100 metrin vapaauinnissa ajalla 52,34. Hän saavutti lisäksi hopeaa 50 metrin vapaauinnissa sekä 4 × 100 metrin vapaauinti- ja sekauintiviesteissä.


title: Cate Campbell

text: Campbell saavutti Glasgow'n Kansainyhteisön kisoissa 2014 kultaa 100 metrin vapaauinnissa sekä 4 × 100 ja 4 × 200 metrin vapaauintiviesteissä. Lisäksi hän sai hopeaa 50 metrin vapaauinnissa. Saman vuoden Gold Coastin Tyynenmeren-mestaruuskilpailuissa hän voitti kultaa 50 ja 100 metrin vapaauinneissa sekä 4 × 100 metrin vapaa- ja sekauintiviesteissä.


title: Cate Campbell

text: Kazanin MM-kilpailuissa 2015 Campbell sai kultaa 4 × 100 metrin vapaauintiviestissä sekä pronssia 100 metrin vapaauinnissa ja 4 × 100 metrin sekauintiviestissä. Rio de Janeiron olympialaisissa 2016 hän saavutti kultaa 4x100 metrin vapaauintiviestissä ja hopeaa 4 × 100 metrin sekauintiviestissä.


title: Cate Campbell

text: Campbell saavutti Gold Coastin Kansainyhteisön kisoissa 2018 kultaa 50 metrin vapaauinnissa, 50 metrin perhosuinnissa ja 4 × 100 metrin vapaauintiviestissä sekä hopeaa 100 metrin vapaauinnissa. Saman vuoden Tyynenmeren-mestaruuskilpailuissa Tokiossa hän voitti viisi kultamitalia: 50 ja 100 metrin vapaauinneissa, naisten 4 × 100 metrin vapaa- ja sekauintiviesteissä sekä sekajoukkueiden 4 × 100 metrin sekauintiviestissä.


title: László Boros

text: László Boros (s. 30. joulukuuta 1989) on unkarilainen riistamaaliampuja ja nuorten maailmanmestari.


title: László Boros

text: Boros on saavuttanut MM-kilpailuissa Plzeňissä 2008 ja Heinolassa 2009 kaksi kultaa, kolme hopeaa ja yhden pronssin.


title: Adolph Kiefer

text: Adolph Gustav Kiefer (27. kesäkuuta 1918 – 5. toukokuuta 2017) oli yhdysvaltalainen uimari. Hän voitti kultaa 100 metrin selkäuinnista vuoden 1936 kesäolympialaisissa Berliinissä. Hän pääsi International Swimming Hall of Fameen vuonna 1965.


title: Adolph Kiefer

text: Kiefer jatkoi uraansa Berliinin olympialaisten jälkeen, mutta ei osallistunut enää olympialaisiin, sillä niitä ei vuosina 1940 ja 1944 pidetty. Hän oli ensimmäinen uimari, joka ui 100 jaardia selkää alle minuutissa.


title: Mihail Azarenko

text: Mihail Azarenko (; s. 6. huhtikuuta 1991) on venäläinen riistamaaliampuja ja nuorten maailmanmestari.


title: Mihail Azarenko

text: Azarenko on saavuttanut MM-kilpailuissa Plzeňissä 2008 ja Heinolassa 2009 kymmenen kultaa ja kuusi pronssia.


title: Nick Frost

text: Nicholas John Frost (s. 28. maaliskuuta 1972 Romford) on englantilainen näyttelijä, koomikko ja elokuvakäsikirjoittaja. Hänet tunnetaan työstään Edgar Wrightin ja Simon Peggin kanssa Miken roolissa komediasarjassa "Avaruuden tuntua", Edin roolissa "Shaun of the Deadissa", Danny Buttermanin roolissa "Hot Fuzzissa" ja Glive Gollingsin roolissa "Paulissa". Frost on esiintynyt myös muissa elokuvissa ja televisiosarjoissa, muun muassa vuoden 2009 elokuvassa "Merirosvoradio".


title: Nick Frost

text: Frost ja Simon Pegg valittiin etsiväkaksikko Dupontin ja Dupondin rooleihin Steven Spielbergin ja Peter Jacksonin Tintti-filmatisointiin "", joka ilmestyi vuonna 2011.


title: Windischeschenbach

text: Windischeschenbach on kaupunki saksalaisessa Baijerin osavaltiossa. Se kuuluu Oberpfalzin hallintopiiriin ja Neustadt an der Waldnaabin piirikuntaan. Vuoden 2007 lopussa kaupungin asukasluku oli 5 433. Pinta-alaltaan se on 36,38 neliökilometrin suuruinen ja sen väestötiheys on 149 as./km².


title: Thr33 Ringz

text: Thr33 Ringz on R&B-laulaja T-Painin kolmas studioalbumi. Albumi julkaistiin 11. lokakuuta 2008. Albumi piti alun perin julkaista T-Painin synymäpäivänä eli 30. syyskuuta 2008, mutta se myöhästyi, koska kappaleesta "Silver & Gold" synyi kiistaa. Kiistan seurauksena kappaletta ei laitettu kysiselle levylle, vaan se siirrettiin T-Painin ja Lil Waynen yhteiselle The T-Wayne Show -mixtapelle. Albumi myi ensimmäisellä viikollaan 167 700 kappaletta. Albumia on myyty maailmanlaajuisesti 530 000 kappaletta.


title: Thr33 Ringz

text: Albumin "teemana" on sirkus. Sen huomaa kysisen albumin kannesta sekä mm. "Can't Believe It" -musiikkivideosta. T-Pain käyttää kansissa ja videoilla silinterihattua. MTV Video Music Awardsissa T-Pain voitti parhaan lavalle saapuneen tittelin tuodessaan lavalle elefantin.


title: Thr33 Ringz

text: Kappaleesta "Can’t Believe It" on julkaistu myös versio, jolla vierailee Justin Timberlake.


title: Thr33 Ringz

text: Ennen albumia julkaistiin "Pree Ringz"-mixtape, josta taas julkaistiin promosingle "Superman".


title: Costa Classica

text: Costa Classica on Costa Crocieren vuonna 1991 valmistunut risteilyalus. Vuonna 2001 ja 2005 laivalla tehtiin suuria kunnostustöitä. Aluksella on kaksi ravintolaa, yhdeksän baaria, kaksi uima-allasta ja neljä poreallasta.


title: Costa Classica

text: Alus tilattiin Finncantierilta Venetsiasta Italiasta. Sen köli laskettiin telakkanumerolla 5877 ja alus laskettiin vesille 2. helmikuuta 1991. Aluksen ensimmäinen koeajo oli kesäkuussa ja se luovutettiin napolilaiselle Costa Crociere SpA:lle 7. joulukuuta, jona päivänä se kastettiin "Costa Classicaksi".


title: Costa Classica

text: Alus aloitti ensimmäisen risteilynsä 17. joulukuuta, jonka jälkeen se teki kesät risteilyjä pitkin Euroopan rannikkoja ja talvisin Karibialla. Alus liputettiin 1994 Liberiaan, jolloin sen kotisatamaksi vaihtui Monrovia.


title: Costa Classica

text: Vuonna 2000 suunniteltiin aluksen pidentämistä, mistä tehtiin sopimus birkenheadiläisen Cammell Lairdin kanssa. Alus lähti 23. marraskuuta telakalle, mutta telakka ei ollut saanut vielä lisättävää elementtiä valmiiksi. Elementti valmistui 27. marraskuuta, mutta yhtiöiden välisten kiistojen jäätyä sovittelematta lisäelementtiä ei asennettu.


title: Costa Classica

text:
Aluksella syttyi 24. elokuuta 2005 Paroksen lähistöllä tulipalo, joka saatiin sammumaan vuorokaudessa Pireuksessa. Alus kolaroi 6. kesäkuuta 2008
"MSC Poesian" kanssa Dubrovnikin satamassa. Törmäyksen jälkeen "MSC Poesian" ankkuriköysi löystyi ja laiva joutui tuuliajolle. Törmäyksessä ei tullut henkilövahinkoja ja molempien alusten vahinkot olivat pieniä. Alukset jatkoivat matkojaan aikataulujen mukaisesti.


title: Costa Classica

text: Alus oli telakalla Shanghaissa, mistä se palasi 25. lokakuuta 2010 liikenteeseen.


title: Santa Cruise

text: Santa Cruise oli Costa Crocieren omistama risteilyalus "Costa Allegra", joka risteili pääasiassa Aasiassa ja Kaukoidässä.


title: Santa Cruise

text: Alus tilattiin Wärtsilän telakalta Turusta alun perin rahtilaivaksi ruotsalaisvarustamolle. Se laskettiin vesille 29. huhtikuuta 1969 ja alus luovutettiin 4. joulukuuta tukholmalaiselle Rederi Ab Nordstjernanille, joka nimesi alusken "Annie Johnsoniksi". Alus oli rahtiliikenteessä, kunnes se myytiin 8. elokuuta 1986 Peleus Marine Companylle Limassoliin Kyprokselle. Alus vuokrattiin Regency Cruise Linelle Pireukseen Kreikkaan, joka nimesi sen "Regent Mooniksi". Alus lähti 10. elokuuta Göteborgista ja se saapui 25. elokuuta Pireukseen, missä se oli tarkoitus muuttaa risteilyalukseksi.


title: Santa Cruise

text: Alus makasi Peramassa, kunnes se myytiin toukokuussa 1988 Compania Naviera Panalexandra SA:lle Panamaan. Alus nimettiin "Alexandraksi". Se myytiin edelleen 28. elokuuta 1990 Costa Crociere SpA:lle Napoliin Italiaan ja alus oli Mariottin telakalla Napolissa 4. syyskuuta 1990-16. marraskuuta 1992. Telakalla alusta pidennettiin ja se muutettiin risteilykäyttöön. Aluksen nimeksi piti tulla "Costa Azzurra", mutta se sai kuitenkin marraskuussa 1992 nimekseen "Costa Allegra".


title: Santa Cruise

text: Alus palasi palvelukseen 16. marraskuuta 1992 ja se aloitti ensimmäisen matkansa 23. marraskuuta Genovasta St. Thomakselle. Tämän jälkeen alus risteili kesäisin Välimerellä ja talvisin Karibialla. Se siirrettiin 1994 Liberian lipun alle, jolloin sen kotisatamaksi merkittiin Monrovia. Alus liputettiin takaisin Italiaan ja Genovaan vuonna 2000.


title: Santa Cruise

text: Alus joutui tuuliajolle 27. helmikuuta 2012 Intian valtamerellä ollessaan matkalla Madagaskarilta Seychellien pääkaupunkiin. Aluksen konehuoneessa syttyi tulipalo, joka sammutettiin, mutta sähköt eivät toimineet, joten alus lähetti hätäkutsun. Tapauksen sattuessa aluksella oli runsaat tuhat matkustajaa, ei suomalaisia. 1. maaliskuuta alus saatiin hinattua Mahén satamaan.Aluksen suojana on alueella toimivien merirosvojen varalta yhdeksänhenkinen erikoisryhmä. Costa Allegra on myyty romuksi Aliagaan 6. syyskuuta 2012.


title: Club Harmony

text: Club Harmony on Costa Crocieren omistama laiva. Laiva on pienin Costalla. Aluksen sisaralus on Costa Allegra. Risteilee Välimerellä ja Pohjois-Euroopassa. Alus toimi noin 20 vuotta rahtilaivana.


title: Club Harmony

text: Telakka luovutti 14. kesäkuuta 1969 "M/S Axel Johnsonin" tukholmalaiselle Rederi Ab Nordstjernanille, joka sijoitti aluksen rahtiliikenteeseen. Se myytiin 23. toukokuuta 1986 Amassis Navigation Companylle Limassoliin Kyprokselle, joka vuokrasi "Regent Suniksi" ristimänsä aluksen Regency Cruise Linelle Pireukseen Kreikkaan. Alus lähti myyntiä seuranneena päivänä Göteborgista ja se saapui Pireukseen 3. kesäkuuta. Alus lähti 11. lokakuuta Genovaan, jossa se siirrettiin 15. lokakuuta Mariottin telakalle muutettavaksi risteilyalukseksi nimellä "Sea Venture".


title: Club Harmony

text: Alus myytiin 1987 Navyclupille Napoliin, joka kastoi sen "Italiaksi". Alus myytiin seuraavana vuonna Costa Crocierelle Napoliin, joka kastoi sen "Costa Marinaksi". Alus oli Mariottin telakalla Genovassa syyskuusta 1998 heinäkuuhun 1990. Telakalta palattuaan alus teki neitsytmatkansa risteilyaluksena 19. heinäkuuta.


title: Club Harmony

text: Aluksen ensimmäinen Välimeren risteily alkoi 22. heinäkuuta, missä tehtävässä se oli kesäisin ja talvisin alus oli Karibialla. Alus siirrettiin Liberian lipun alle ja sen kotisatamaksi vaihtui Monrovia. Se palasi Italian lipun alle vuonna 2000 ja samalla kotisatamaksi muuttui Genova. Huhtikuussa 2002 alus sijoitettiin Saksan matkailuun, jonka jälkeen se risteili Punaisellamerellä ja Persianlahdella. Marraskuussa 2011 Costa Cruises poisti aluksen alusluettelostaan. Se vuokrattiin Polaris Shipping Companylle, joka nimesi sen "Club Harmonyksi". Samalla alus siirrettiin Marshallinsaarten lipun alle kotisatamana Majuro.


title: Club Harmony

text: Alus aloitti risteilyt Harmony Cruises yhtiölle 16. helmikuuta 2012 lähtösatamana Busan Etelä-Koreassa.


title: Kongon kriisi

text: Kongon kriisi oli poliittinen kriisi, joka tapahtui Kongossa heti itsenäistymisen jälkeen 1960–1965. Kongon eteläinen maakunta Katanga oli antanut itsenäisyysjulistuksen 11. heinäkuuta pääministeri Moise Tšomben johdolla. Välittömästi maan itsenäistymisen jälkeen alkoi viisivuotinen kriisi, josta tuli yhdistelmä itsenäisyystaistelua, rikkaimpien alueiden separatismia, kylmän sodan Yhdysvaltain ja Neuvostoliiton sijaissotaa, vallankaappauksia ja YK:n rauhanturvaajaoperaatiota. Maa ajautui poliittisesti epävakaaseen tilaan, joka jatkui viisi vuotta. Eri puolilla maata virisi kapinoita ja alueellisia itsenäistymisliikkeitä, jotka kaikki kukistettiin ulkovaltojen ja YK:n tuella.


title: Kongon kriisi

text: Kriisissä kuoli satatuhatta ihmistä. Sen yhteydessä pääministeri Patrice Lumumba murhattiin ja Yhdistyneiden kansakuntien pääsihteeri Dag Hammarskjöld kuoli lentokoneen maahansyöksyssä.


title: Kongon kriisi

text: Belgian Kongo itsenäistyi rauhanomaisesti 1. heinäkuuta 1960. Pääministeriksi tuli itsenäisyysaktivisti ja MNC-L:n johtaja Patrice Lumumba, jonka puolue voitti vapaat vaalit. Presidentiksi valittiin kilpailevan ABAKO-puolueen Joseph Kasa-Vubu.


title: Kongon kriisi

text:
Kongon eteläiset maakunnat Katanga ja Etelä-Kasai julistautuivat itsenäisiksi 14. kesäkuuta ja 11. heinäkuuta. Näissä maakunnissa sijaitsivat Kongon merkittävämmät luonnonvarat kuten timantit.
Armeija kapinoi 5. heinäkuuta 1960 ja hyökkäsi eurooppalaisia asukkaita, lähinnä belgialaisia, vastaan. Heimokahakat, lakot ja levottomuudet puhkesivat avoimeksi konfliktiksi 6. heinäkuuta. Sotilaat piirittivät Leopoldvillessä parlamenttitaloa ja pääministerin virka-asuntoa. He vaativat eurooppalaisen väestön karkottamista.


title: Kongon kriisi

text: Seuraavana päivänä kaikilla maan paikkakunnilla puhkesi vakavia selkkauksia eurooppalaisten ja kongolaisten välillä. Kongon eurooppalainen väestö pakeni raiskauksia ja tuhopolttoja Kongojoen yli Brazzavilleen Ranskan Kongoon sekä brittiläiseen Rhodesian-Njassamaan siirtokuntaan.


title: Kongon kriisi

text: Belgia lähetti 9. heinäkuuta joukkoja Kaboloon eurooppalaisten pelastamiseksi. Arvioiden mukaan 11. heinäkuuta mennessä 15 000 eurooppalaista oli paennut Kongosta.


title: Kongon kriisi

text: Tilanne alkoi kuitenkin olla levoton myös sisäpoliittisesti, sillä seuraavana päivänä Katangan maakunnan pääministeri, oikeistolainen Moise Tšombe, julisti maakunnan itsenäiseksi. Tšombe ei halunnut, että keskushallitus käyttäisi maan kupari- ja timanttiesiintymiä hyväkseen.


title: Kongon kriisi

text: Joukot saapuivat 600 kilometrin päähän pohjoiseen Katangan pääkaupungista Élisabethvilletä. 11. heinäkuuta Belgia lähetti Tšomben tueksi sotilaita ja Kongon keskushallinnon armeija tukahdutettiin. Katanga julistautui itsenäiseksi.


title: Kongon kriisi

text: Keskushallitus kutsui Leopoldvillessä 13. heinäkuuta apuun YK:n rauhanturvaajia.


title: Kongon kriisi

text: Kun Belgia oli lähettänyt Tšomben avuksi joukkoja, Lumumban hallitus katkaisi diplomaattisuhteet Belgiaan ja vetosi Neuvostoliittoon kriisin välittäjänä.


title: Kongon kriisi

text: Yhdistyneiden kansakuntien turvallisuusneuvosto onnistui selvittämään Kongon tilannetta ja vaati suurvaltoja olemaan sekaantumatta kriisiin. Belgiaa vaadittiin vetäytymään pois Katangasta; joukot oli määrä korvata YK:n sotilailla.


title: Kongon kriisi

text: Neuvostoliitto arvosteli Yhdistyneiden kansakuntien pääsihteerin Dag Hammarskjöldin johtamaa YK:n Kongon-politiikkaa. Neuvostoliiton pääministerin Nikita Hruštšovin ja Hammarskjöldin välille syttyi sanaharkka, ja Neuvostoliitto vaati Hammarskjöldin eroa. Hammarskjöld säilytti kuitenkin kokouksen luottamuksen äänin 70–0.


title: Kongon kriisi

text: Heinäkuun lopulla Hammarskjöld neuvotteli New Yorkissa Lumumban kanssa, ja 28. heinäkuuta hän lensi Leopoldvilleen vakuuttamaan, että kaikki Kongon strategiset alueet paitsi Katanga olivat YK:n valvonnassa.


title: Kongon kriisi

text: Taistelut Katangan ja Kongon keskushallituksen välillä jatkuivat, ja YK:n sotilaat joutuivat ristituleen. Lumumba kävi valtiovierailuilla muissa Afrikan maissa ja palatessaan takaisin hän vaati YK:n sotilaita lähtemään Kongosta, sillä hän väitti Hammarskjöldin olevan belgialaisten puolella.


title: Kongon kriisi

text: Lumumba julisti Kongoon hätätilan ja määräsi armeijan etsimään belgialaisia laskuvarjojääkäreitä. 18. elokuuta kongolaiset joukot surmasivat kanadalaisia ja marokkolaisia YK:n sotilaita, minkä jälkeen YK:n rauhanturvaajat saivat ampumisoikeuden.


title: Kongon kriisi

text: Vaikka Neuvostoliittokin vetosi Dag Hammarskjöldiin puolesta, Lumumba jatkoi hyökkäyksiä YK:n sotilaita vastaan ja armeija miehitti Etelä-Kasain kaivosmaakunnan, joka Katagan tavoin halusi irtautua keskushallituksesta.


title: Kongon kriisi

text: Lumumba kutsui 13. heinäkuuta Afrikan maita huippukokoukseen Leopoldvilleen saadakseen toiminnalleen tukea. 31. heinäkuuta kokous kuitenkin ilmoitti tukevansa YK:ta ja sen pääsihteeriä Dag Hammarskjöldiä. Tämä merkitsi Lumumballe takaiskua.


title: Kongon kriisi

text: Edellisessä kuussa Saharan eteläpuoliseen Afrikkaan oli muodostanut uusia valtioita: Somalia ja Madagaskarin saarivaltio. Itsenäistyminen jatkui, kun 1. elokuuta Dahomey julistautui itsenäiseksi. 3. elokuuta Nigeria seurasi esimerkkiä, 5. elokuuta Ylä-Volta, 7. elokuuta Norsunluurannikko, 11. elokuuta Tšad ja 13. elokuuta Keski-Afrikan tasavalta. 15. elokuuta Kongon naapurimaa Kongon tasavalta julistautui itsenäiseksi Ranskasta ja 17. elokuuta Gabon.


title: Kongon kriisi

text:
Yhdysvallat puuttui tilanteeseen ja sanoi tukevansa presidentti Joseph Kasa-Vubua ja armeijan komentajaa Joseph-Désiré Mobutua. 5. syyskuuta Kasa-Vubu ilmoitti radiossa Lumumban erosta. Lumumba vastasi tähän ilmoittamalla presidentin pidätyksestä.
Lumumba vietiin Elisabethvillestä, jonne hän oli paennut.


title: Kongon kriisi

text: Lumumba vetosi YK:n joukkoihin, jotta nämä pelastaisivat hänet, mutta apu evättiin, koska hän oli vapaaehtoisesti jättänyt turvapaikkansa YK:n suojeluksessa. Lumumba siirrettiin ensin lentokoneella Leopoldvilleen, jossa hänet nähtiin vangittuna ja pahoinpideltynä lehtimiesten ja diplomaattien ollessa paikalla. Häntä nöyryytettiin lisää Mobutun huvilalla, jossa televisiokamerat ikuistivat, kuinka sotilaat hakkasivat laillista pääministeriä ja syöttivät hänelle paperin joka sisälsi hänen vanhan puheensa. Leopoldvillestä Lumumba lähetettiin Thysvillen kasarmeille 150  kilometrin päähän pääkaupungista.


title: Kongon kriisi

text: Kun sotilaat Thysvillessä kapinoivat, Lumumballe täytyi löytää tarkemmin vartioitu paikka. Belgialaiset ehdottivat hänen siirtoaan Katangaan, jossa hänen vanha vihollisensa Moise Tšombe johti Kongosta Belgian tuella irrottautunutta maakuntaa. Myöhemmin asiaa tutkinut belgialainen työryhmä tuli seuraaviin johtopäätöksiin: Belgia halusi Lumumban vangittavaksi; Belgiaa ei huolettanut Lumumban koskemattomuus tai hyvinvointi; belgialaisille oli kerrottu yksiselitteisesti, että Lumumba olisi hengenvaarassa, jos hänet siirrettäisiin Katangaan, mutta he eivät tehneet asian hyväksi mitään.


title: Kongon kriisi

text: 17. tammikuuta 1961 lennolla Elizabethvilleen Lumumbaa pahoinpideltiin edelleen. Hänet luovutettiin katangalaisille sotilaille, joita johti belgialainen komentaja. Hänet suljettiin Villa Brouween. Häntä hakattiin jatkuvasti. Pahoinpitelyyn osallistuivat sekä belgialaiset että katangalaiset sotilaat. Samaan aikaan Moise Tšombe ja hänen hallintonsa miettivät, mitä tehdä Lumumballe.


title: Kongon kriisi

text: Jo samana iltana Lumumba kuljetettiin eräiden muiden vankien kanssa viidakkoon. Saattue pysähtyi suuren puun juurelle, jossa oli kolme teloitusryhmää valmiina. Belgialainen työryhmä tuli siihen johtopäätökseen, että teloituksen suorittaisivat katangalaiset, mutta belgialaiset olivat läsnä. Lumumba ja kaksi muuta kohtalotoveria Kongon hallituksesta, Mpolo ja Okito, asetettiin suuren puun eteen. Nämä kaksi kumppania surmattiin, koska heistä olisi ollut Lumumban mahdollisiksi seuraajiksi. Nämä olisivat voineet kiistää Mobutun, Kasa-Vubun ja Belgian tekemän vallanjakosopimuksen. Katangan presidentti Tšombe, kaksi hänen ministeriään ja neljä belgialaista upseeria olivat paikalla teloituksessa, jossa uhrit surmattiin yksitellen. Lumumban ruumis haudattiin teloituspaikan lähettyville. Belgialaisen tutkimuskomission raportin mukaan teloitus tapahtui hyvin todennäköisesti 17. tammikuuta 1961 kello 19.40–19.43 välisenä aikana.


title: Kongon kriisi

text:
Kolmeen viikkoon asiasta ei puhuttu mitään, vaikkakin huhut kierivät nopeasti kaikkialle. Kun Lumumban kuolemasta lopulta kerrottiin virallisesti Katangan radiossa, totuutta oli vääristelty siten, että Lumumban väitettiin joutuneen raivostuneiden talonpoikien murhaamaksi hänen paettuaan virka-asunnostaan. Teloituksen jälkeen belgialaiset kaivoivat Lumumban ruumiin ylös haudastaan ja liuottivat hänen jäännöksensä rikkihapossa. Vain muutama hammas ja pääkallon palanen, jotka otettiin talteen muistoksi tapahtuneesta, jäivät jäljelle Kongon pääministeristä.
Vuonna 1961 Kongon armeija pidätti Tšomben. Tšombe kuitenkin vapautettiin kolmen kuukauden kuluttua, koska todisteet siitä, että hän oli Lumumban surman takana, olivat hatarat.


title: Kongon kriisi

text: Syyskuussa 1961 YK:n pääsihteeri Dag Hammarskjöld oli yksityiskoneella matkalla Kongoon selvittämään Moise Tšomben ja YK:n joukkojen välisiä taisteluita. Tarkoituksena oli saada aikaan tulitauko Katangan kapinallisten ja YK:n rauhanturvaajien välille. Matkalla Elisabethvillestä syyskuun 17:nnen ja 18:nnen päivän välisenä yönä lentokone joutui onnettomuuteen ja tuhoutui lähellä Ndolaa Pohjois-Rhodesiassa nykyisen Sambian alueella. Hammarskjöld ja muut 15 koneessa ollutta kuolivat.


title: Kongon kriisi

text: YK:n sotilaat tulivat Katangaan vuonna 1962 ja Tšombe pakeni Pohjois-Rhodesiaan ja myöhemmin Espanjaan. Taistelut Katangan ja Leopoldvillen välillä lakkasivat.


title: Kongon kriisi

text: Muutos Kongon poliittiseen tilanteeseen tuli, kun 3. tammikuuta 1963 Moise Tšombe palasi maanpaosta Espanjasta Kongoon. Yhdistyneet kansakunnat oli luvannut Katangan entiselle pääministerille kulkuluvan ja vapauden toimia Kongossa. Mutta palattuaan Tšombe huomasi, että hänet oli lähes syösty vallasta. YK:n joukot vangitsivat Tšomben pääministeri Cyrille Adoulan määräyksestä. 24 tuntia myöhemmin Tšombe ilmoitti YK:n pääsihteeri U Thantille ja pääministeri Aboulalle olevansa valmis luopumaan Katangan itsenäisyyspyrkimyksistä ja Katangan santarmit, jotka olivat Lumumban uskollisia joukkoja, riisuttiin aseista.


title: Kongon kriisi

text: 10. heinäkuuta 1964 Moise Tšombe sai presidentti Joseph Kasa-Vubulta tehtäväkseen muodostaa hallitus ja vannoa virkavalansa. Alkoi taistelu kommunistisia kapinallisia vastaan. Siihen liittyi Lumumban entinen kannattaja Antoine Gizenga, joka oli vapautettu kaksi ja puoli vuotta aiemmin. Kuun loppuun mennessä kapinalliset kuitenkin saavuttivat voittoja.


title: Kongon kriisi

text: Kongon uusi pääministeri Tšombe ei pystynyt pitämään pintaansa kommunistisia kapinallisia vastaan, joten hän vetosi ulkomaihin saadakseen apua. Yhdysvallat lähetti Kongoon kuorma-autoja, maastoautoja sekä lentokoneita. Etelä-Afrikka, Rhodesia ja Belgia ilmoittivat lähettävänsä sotilaita Tšomben avuksi. Antoine Gizenga ilmoitti eroavansa hallituksesta ja siirtyvän kapinallisen puolella. Afrikan yhtenäisyysjärjestö yritti välittää tilannetta ja kokoontui Addis Abebassa.


title: Kongon kriisi

text: Levottomassa Pohjois-Kongossa, Stanleyvillen kaupungissa, kapinalliset ottivat yhteen Kongon armeijan kanssa. Stanleyvillen kapinallishallitus ilmoitti, että kaikki kaupungissa asuvat tuhatkunta eurooppalaista asukasta olivat nyt kapinallishallituksen panttivankeja, ja heidät surmattaisiin mikäli Belgia ja Yhdysvallat lopettaisivat Leopoldvillen keskushallituksen tukemisen.


title: Kongon kriisi

text: Yhdysvallat ja Iso-Britannia ryhtyivät kuitenkin suunnittelemaan evakuointioperaatiota, johon osallistui belgialaisia laskuvarjojääkäreitä, jotka aloittivat suurhyökkäyksen Stanleyvillen kaupunkiin kokematta suurta vastarintaa. Hieman ennen laskuvarjojääkärien saapumista, kaupungissa järjestettiin joukkomurha, jossa surmattiin noin kymmenkunta eurooppalaista. Belgian joukot etenivät nopeasti kohti Stanleyvilleä, jossa oli noin 2 000 eurooppalaisia panttivankina. Belgian joukot aloittivat suuroperaation sen jälkeen, kun Kenian presidentti Jomo Kenyatta sai kirjeen, jossa uhattiin polttaa kaikki panttivangit elävältä.


title: Kongon kriisi

text: Belgian joukkojen saavuttua Stanleyvillen portille kapinalliset marssittivat 300 panttivankia kaupungin keskusaukiolle, jossa he ampuivat heitä kohti. Arviolta 30 panttivankia sai surmansa. Heti laskuvarjojoukkojen saavuttua Stanleyvillen keskustaan alkoivat kapinalliset antautua. Panttivangit vapautettiin ja heidät vietiin lentoteitse Leopoldvilleen ja sieltä edelleen Brysseliin.


title: Kongon kriisi

text:
25. marraskuuta vuonna 1965, kuukausia kestäneiden levottomuuksien jälkeen, presidentti Joseph Kasa-Vubu erotti Tšomben pääministerin tehtävästä. Parlamentti ei kuitenkin nimittänyt pääministerin tilalle uutta henkilöä, joten armeijan ylipäällikkö Joseph Mobutu nousi valtaan verettömällä vallankaappauksella. Erotettuja poliitikkoja Kasa-Vubua ja Tšombea ei uhattu vastatoimenpiteillä.
Vuonna 1965 pääministeriksi noussut Mobutu alkoi vaatia Tšomben tilille teoistaan ja määräsi tämän pidätettäväksi, mutta Tšomben onnistui paeta Espanjaan.


title: Kongon kriisi

text: Poissaoleva Moise Tšombe tuomittiin kuolemaan. Hän asui Espanjassa, mutta eräällä lentomatkalla 1. heinäkuuta vuonna 1968 hänen yksityinen lentokoneensa kaapattiin Ibizassa, Espanjassa ja pakotettiin laskeutumaan Algeriin, Algeriaan. Kaappauksen takana väitettiin olleen ranskalaisen Francis Bodenanin, joka oli luultavasti keinotellut itsensä maapaossa Madridissa asuneen Tšomben ystäväksi ja houkutellut hänet suuren palkkion toivossa ansaan. Kongon presidentti Joseph Mobutu esitti pääministeri Houari Boumédiènnelle luovutuspyynnön. Tšombea syytettiin Kongossa Katangan siviiliväestön ja kongolaisten pakolaisten surmaamisesta. Lisäksi Tšombe oli kutsunut maahan lukuisia eurooppalaisia, lähinnä Ranskan muukalaislegioonan ja belgialaisia, rhodesialaisia ja eteläafrikkalaisia palkkasotureita kaatamaan Mobutun hallinnon.


title: Kongon kriisi

text: Algerin korkein oikeus käsitteli Tšomben kohtaloa ja antoi päätöksen, jonka mukaan ex-pääministeri luovutettaisiin Kongoon. Luovutusta ei kuitenkaan tapahtunut, sillä vallankumousneuvoston puheenjohtaja Houari Boumédiènne ei kirjoittanut luovutusasiakirjaa.


title: Kongon kriisi

text: Kone, jolla Tšombe oli matkalla kidnappauksen aikana, oli vuokrattu englantilainen kaksimoottorinen Hawker Siddeley -suihkukone, jota ohjasivat englantilaiset lentokapteenit Trevor Coppleston ja David Taylor. Lentäjät vapautettiin Algerissa ja he palasivat kotimaahansa. Kongon hallituksen mukaan Tšombe oli matkalla Afrikkaan. Hänen väitettiin tehneen belgialaisten upseerien kanssa salaliittosopimuksen Katangan ja Keski-Kongon taloudellisten kohteiden sabotoimiseksi ja presidentti Mobutun kaatamiseksi.


title: Kongon kriisi

text: Kun tieto Tšombe kaappauksesta tuli kongolaisten tietoon, alkoivat taistelut Tšomben palkkasoturien ja Kongon armeijan välillä Kisanganissa ja Bukavussa. Palkkasotureiden johtaja, ranskalaissyntyinen eversti Robert Denard, oli jo haavoittunut ja lentänyt sairaalahoitoon Rhodesiaan. Kapinalliset ottivat panttivankeja. Myös belgialaisten plantaasit olivat tulitusten kohteina ja Mobutulle uskollisia belgialaissotilaita oli vastassa. Palkkasoturit joutuivat alakynteen, osa kuoli taisteluissa ja osa pakeni Portugalin Länsi-Afrikkaan. Kongosta evakuoitiin suurin osa länsimaalaisista kansalaisista, myös suomalaisia opettajia, sekä eurooppalaisia teknikkoja ja insinöörejä perheineen, jotka olivat paenneet Biafraan ja sieltä Lagosiin, josta heidät evakuoitiin Brysseliin.


title: Kongon kriisi

text: 29. kesäkuuta vuonna 1969 Moise Tšombe kuoli vankina 49-vuotiaana Algerissa. Sairaalalähteiden mukaan hän menehtyi sydänhalvaukseen. Hänet haudattiin Etterbeekin hautausmaalle Brysselin lähistölle.


title: Sininuolimyrkkysammakko

text: Sininuolimyrkkysammakko ("Dendrobates tinctorius azureus" syn. "D. azureus") on värjärinuolimyrkkysammakon alalaji, joka joskus luokitellaan omaksi lajiksi. Sininuolimyrkkysammakko elää hyvin pienellä alueella Surinamessa Etelä-Amerikassa. Laji elää metsäpurojen varsilla kivikkoisissa metsissä.


title: Sininuolimyrkkysammakko

text: Sininuolimyrkkysammakko on metallinhohtavan sininen ja siinä on mustia täpliä. Se on kooltaan 4−5 cm. Se on uhanalaisuusluokitukseltaan nykyisin elinvoimainen (LC).


title: Sininuolimyrkkysammakko

text: Naaras laskee 5–13 munaa kerrallaan maalle lehtien sekaan sadekaudella. Koiraan tehtävänä on huolehtia munista, joita sillä on yleensä useampi poikue samaan aikaan. Kuoriuduttuaan nuijapäät kiipeävät koiraan selkään. Se kantaa muutaman nuijapään kerrallaan lähilampiin.


title: Pelle Kalle

text: Pelle Kalle () on brittiläinen vuonna 1987 Stop motion-tekniikalla tehty animaatiosarja, jonka tuotti myös "Postimies Pate" -sarjan tuottanut Woodland Animations.


title: Pelle Kalle

text: Sarja kertoo iloisesta klovnista nimeltään Pelle Kalle, joka nukahti käytyään kalassa ja kun hän heräsi, hän rantautui tuntemattomaan saareen nimeltään Ilola. Hän tapaa ilolassa Eetun, kauppias Jokisen, kapteeni Millun, Arvo-elefantin ja Leevi T. Ankan. Kallen on määrä rakentaa oma talo .


title: Alppihiihdon maailmancup 2008–2009

text: Alppihiihdon maailmancup 2008–2009 oli historian 43. alppihiihdon maailmancup -kausi. Se alkoi Itävallan Söldenissä 25. lokakuuta 2008 ja päättyi Ruotsin Åressa 15. maaliskuuta 2009.


title: Marcus Stephen

text: Marcus Stephen (s. 1. lokakuuta 1969) on naurulainen poliitikko ja painonnostaja. Hän nousi maansa presidentiksi Ludwig Scottyn seuraajana 19. joulukuuta 2007.


title: Marcus Stephen

text: Stephen voitti vuosina 1990, 1994, 1998 ja 2002 Kansainyhteisön kisoissa kaikkiaan seitsemän kulta- ja viisi hopeamitalia. Hän sai hopeaa myös maailmanmestaruuskilpailuissa 1999. Hän on osallistunut olympialaisiinkin vuosina 1992, 1996 ja 2000; vuonna 1992 hän tosin joutui edustamaan Samoaa, sillä Naurulla ei vielä ollut omaa olympiakomiteaa.


title: Marcus Stephen

text: Stephen lopetti urheilu-uransa vuoden 2002 Kansainyhteisön kisoihin ja asettui ehdokkaaksi parlamenttivaaleihin vuonna 2003. Hänen isänsä, Lawrence Stephen, oli itsekin aikoinaan parlamentin jäsen.


title: Marcus Stephen

text: Stephen on kuulunut International Weightlifting Federationin Hall of Fameen vuodesta 2005 lähtien.


title: Marcus Stephen

text: Hänet valittiin presidentiksi vuonna 2007. Vuonna 2011 Stephen erosi presidentin paikalta korruptiosyytteiden takia.


title: Komissaarikäsky

text: Komissaarikäsky () oli Adolf Hitlerin 9. kesäkuuta 1941 antama käsky, jonka mukaan kaikki operaatio Barbarossan aikana itärintamalla vangiksi saadut puna-armeijan komissaarit ja muut aktiiviset kommunistit tuli teloittaa.


title: Komissaarikäsky

text: Taistelussa vangiksi jääneet komissaarit tuli välittömästi teloittaa rintamalla. Muut vangitut tuli luovuttaa SS:n Sonderkommandoille käsiteltäviksi.


title: Kaarma

text: Kaarma oli kunta Saarenmaalla Virossa. Pinta-alaa kunnalla oli 400 neliökilometriä, josta metsää oli 129 km². Asukkaita kunnassa oli 4 411 (1.1.2010), joista naisia oli 2 199 ja miehiä 2 212. Väestötiheys on 10,8 as./km². Kaarman kunnanjohtajana toimi Margus Mägi.


title: Kaarma

text: Kaarman naapurikunnat olivat Mustjala ja Leisi pohjoisessa, Pihtla idässä, Kuressaari etelässä ja Salme ja Kärla lännessä. Etelässä kunta rajautuu lisäksi Itämereen. Kunnan alueella sijaitsevia järviä ovat Kaarmise järv, Mullutu-Suurlaht, Padura järv ja Ärgessoo järv. Lisäksi saaret Abruka, Iilaste laid, Kasselaid, Kabüse, Katlarahu, Kirjurahu, Laidu, Linnusitamaa, Läkumätas, Roolaid, Vahase ja Väike-Tulpe.


title: Kaarma

text: Lokakuussa 1999 Kuressaaren kunta ja Kaarma yhdistyivät Kaarmaksi. Kaarma, Kärla ja Lümanda yhdistyivät vuonna 2014 Lääne-Saaren kunnaksi. Vuoden 2017 kuntauudistuksessa Kuressaaren kaupunki ja Saarenmaan saaren kaikki 11 kuntaa (Lääne-Saare, Orissaare, Pihtla, Valjala, Salme, Kihelkonna, Laimjala, Mustjala, Torgu, Leisi ja Pöide) yhdistettiin Saarenmaan kunnaksi.


title: Kaarma

text: Kaarmassa toimi esikoulu sekä kaksi peruskoulua ().


title: Kaarma

text: Kunnassa oli yksi pienkauppala ("alevik") ja 69 kylää (): Abruka, Anijala, Ansi, Aste alevik, Aste, Asuküla, Aula-Vintri, Eikla, Endla, Haamse, Hakjala, Hübja, Irase, Jootme, Jõe, Kaarma, Kaarmise, Kaisvere, Kasti, Kaubi, Kellamäe, Keskranna, Keskvere, Kiratsi, Kirikuküla, Koidu, Koidula, Kudjape, Kuke, Kungla, Käku, Kärdu, Laadjala, Laheküla, Laoküla, Lilbi, Maleva, Meedla, Metsaküla, Mullutu, Muratsi, Mändjala, Mõisaküla, Nasva, Nõmme, Paimala, Parila, Piila, Praakli, Pähkla, Pärni, Põlluküla, Randvere, Saia, Sepa, Sikassaare, Tahula, Tamsalu, Tõlli, Tõrise, Tõru, Uduvere, Unimäe, Upa, Vaivere, Vantri, Vatsküla, Vestla, Viira, Õha.


title: Kaarma

text: Vuoden 2011 väestönlaskennan mukaan Kaarman kunnassa oli 4 368 asukasta, joista 4 323 (99,0 %) oli virolaisia, 18 (0,4 %) venäläisiä ja 27 (0,6 %) muita kansallisuuksia.


title: Kaarma

text: Kaarma teki yhteistyötä Länsi-Virumaalla sijaitsevan Väike-Maarjan kunnan ja Suomessa sijaitsevan Kiskon kunnan kanssa.


title: Kutinkalla

text: Kutinkalla on asumaton saari Iin kunnassa Iijoen suiston edustalla, noin kolmen kilometrin päässä mantereelta. Varsinaisen Kutinkallan saaren itäpuolella sijaitsee lisäksi kaksi pienempää saarta ja yksi pieni luoto. Lähin toinen saari on kahden kilometrin päässä sijaitseva Iijokisuiston itäisin saari, Karhu.


title: Kutinkalla

text: Pääasiassa lehtimetsää kasvavat Kutinkallan saaret ovat matalia, ja niiden korkein kohta nousee alle kolmen metrin korkeuteen merenpinnan yläpuolelle. Saaret sijaitsevat Iijokisuiston eteläpuolelle levittäytyvällä laajalla matalaikkoalueella. Pääsaarella on muutamia kalastajamajoja.


title: Hekkalanlahti

text: Hekkalanlahti on järvi Kello kaupunginosassa Oulussa Pohjois-Pohjanmaalla. Järvi sijaitsee noin kilometrin verran pohjoiseen Kellon kylän keskustaajamasta.


title: Hekkalanlahti

text: Suoperäinen järvi on pieni ja osittain umpeen kasvanut. Vapaata vesialuetta reunustavat lähes joka puolelta vetelät suot. Aiemmin järvi on ollut hyvä kalapaikka ja sieltä on saatu jopa haukia, mutta umpeen kasvamisen ja rehevöitymisen myötä kalakannat ovat romahtaneet, ja vapaan vesialueen koko on kutistunut noin viiteen hehtaariin.


title: Hekkalanlahti

text: Tarina kertoo Hekkalanlahden lähialueelle uponneen historiassa jääteitse kuljetetun kirkonkellon, josta kylän nimen "Kello" arvellaan syntyneen.


title: Hekkalanlahti

text: Järvi laskee Himottuojan ja Lahdenojan eli "Lahenojan" kautta Kalimeenojaan ja edelleen Perämereen.


title: Jäähyväiset isänmaalle

text: Jäähyväiset isänmaalle (, tunnetaan Suomessa myös nimellä Oginskin poloneesi) on puolalaisen Michał Kleofas Ogińskin (1765–1833) säveltämä poloneesi ja tunnetuimpia puolalaisia sävellyksiä.


title: Jäähyväiset isänmaalle

text: Jäähyväiset isänmaalle on kolmiosainen teos. Säveltäjän mukaan hän on halunnut kuvata teoksella tunteita, joita isänmaan jättäminen herättää.


title: Jäähyväiset isänmaalle

text: Puolan musiikin tiedotuskeskuksen mukaan Ogiński olisi säveltänyt teoksen vuonna 1794, kun taas Iwo Zaluskin säveltäjän sukusivustolla antamien tietojen mukaan Ogiński olisi säveltänyt teoksen lähtiessään vuonna 1823 Puola-Liettuan alueelta viimeistä kertaa loppuiäkseen Firenzeen. Alkuperäisen käsikirjoituksen kopioita ei tiettävästi ole säilynyt. Ensimmäinen painettu versio ilmestyi Ogińskin vielä eläessä vuonna 1831, ja sen kannessa oli kuva saman vuoden puolalaisten kansannoususta venäläisiä vastaan.


title: Jäähyväiset isänmaalle

text: Teosta on painettu pianokäsikirjoituksena ainakin 20 eri julkaisua, minkä lisäksi siitä on julkaistu orkesterisovituksia, versioita kamarimusiikkikokoonpanoille, harmonikalle, viululle, huilulle, huilulle ja pianolle, kitaralle, kahdelle viululle tai mandoliinille, viululle ja pianolle, sellolle ja pianolle sekä laulajille. Paavo Helistön mukaan teoksesta on ilmestynyt yli 80 painettua versiota.


title: Jäähyväiset isänmaalle

text: 1800-luvun jälkipuoliskolla teosta soitettiin jo laajalti ympäri Euroopan sivistyneistön ja porvariston illanistujaisissa ja tilaisuuksissa.


title: Jäähyväiset isänmaalle

text: Paavo Helistön mukaan poloneesi saapui Suomeen jo 1840-luvulla. Ylikiimingistä löytyi vuonna 1948 vuodelta 1845 peräisin oleva nuottikirja, jonka kolmenkymmenen poloneesin joukossa oli myös pelimanniversio Ogińskin poloneesista.


title: Jäähyväiset isänmaalle

text: Samuli Paulaharjun haastatellessa viulupelimanni Matti Parkkosta vuonna 1910 tämä oli kertonut saaneensa kyseisen nuottikirjan Juhani Wesalta ollessaan 10-vuotias vuonna 1845. Kirjassa olevan version Helistö arvelee pelimanni Johan Lungin muistiinmerkitsemäksi muistinvaraisesti, ja nuotinnos poikkeaakin alkuperäisestä jonkin verran.


title: Jäähyväiset isänmaalle

text: 1800-luvun lopulta lähtien teos on kuulunut suomalaisten puhallinorkesterien vakio-ohjelmistoon.


title: Jäähyväiset isänmaalle

text: Jäähyväiset isänmaalle on tunnetuimpia puolalaisia kappaleita. Helistö kuvailee laulua Puolan kansallistunteen ja isänmaallisuuden "soivaksi ilmentymäksi", ja sitä soitetaan ahkerasti monilla erilaisilla kokoonpanoilla. Se on myös erittäin yleinen puolalaisten pianistien ohjelmistoon kuuluva teos.


title: Jäähyväiset isänmaalle

text: Yhtenä säveltäjänsä tunnetuimmista poloneeseista se on osaltaan vaikuttanut puolalaisten poloneesien taiteellisen muodon kehittymiseen ja sitä kautta muun muassa Frédéric Chopinin pianopoloneesien sävelkieleen ja muotoon.


title: Jäähyväiset isänmaalle

text: Suomessa poloneesi on edelleen tuttu niin työväen vappujuhlien vakituisena torviseitsikkonumerona kuin ylioppilaiden osakuntien vuosijuhlatanssiaistenkin vakiomusiikkina.


title: Jäähyväiset isänmaalle

text: Laulu kuullaan puolalaisen Andrzej Wajdan ohjaaman elokuvan "Tuhkaa ja timanttia" loppuhuipennuksena.


title: Jäähyväiset isänmaalle

text: Paavo Helistön mukaan laulusta on sepitetty monta, useimmiten mielikuvituksen tuotteena syntynyttä, romanttista tarinaa. Laulu olisi muun muassa kirjoitettu säveltäjän omalla verellä, tai se olisi sävelletty Puolan kohtalon innoittamana. Tarinoilla ei ole kuitenkaan todellisuuspohjaa.


title: Teknillinen mekaniikka

text: Teknillinen mekaniikka on mekaniikan osa-alue, jossa keskitytään teknisiin sovelluksiin. Teknillisessä mekaniikassa käytetään yksinkertaistavia matemaattisia malleja, jotka kuvaavat kohteita ja pyrkivät ottamaan huomioon ilmiöön liittyvät tärkeimmät kokeellisesti havaitut yhteydet.


Vuoden 2009 miehittämättömät avaruuslennot koostuivat 67 laukaisusta, joilla kuljetettiin noin 130 satelliittia avaruuteen. Vuonna tapahtui vain kolme totaalista epäonnistumista ja nekin liittyivät kokeellisiin korealaisiin kantoraketteihin ja NASAn OCO-satelliitin laukaisuyritys Taurus-rakettiin.


title: Vuoden 2009 miehittämättömät avaruuslennot

text: Lisäksi tehtiin 8 miehitettyä laukaisua: Yhdysvallat teki 4 Sukkulalentoa ja Venäjä miehitettyä Sojuz-lentoa. Näiden lisäksi miehitettyihin lentoihin liittyivät Venäjän Progress-rahtialusten laukaisut ja ESAn ja JAXAn yksi huoltoaluslaukaisu ISS-avaruusasemalle.


text: Venäjä teki 29 laukaisua (4 miehitettyä), Yhdysvallat 24 (4 miehitettyä; yksi epäonnistunut kantorakettilaukaisu), Arianespace 7 (Ariane 5), Kiina 6, Japani 3, Sea Launch 3 (venäläis-ukrainalainen Zenit-kantoraketti; Sea Launch-myyntiyhtiö meni Yhdysvalloissa suoritustilaan vuonna 2009), Intia 2, Iran 1 ja kumpikin Korea yhden (epäonnistuneen) laukaisun.


text: Vuosi 2009 on 50-vuotisjuhlavuosi satelliittipaikannukselle (katso "Transit") ja avaruusluotaimilla (Luna 1) tehdyille kuulennoille. Lihavoidut tekstit tarkoittavat sitä, että laukaisut liittyvät Suomen avaruustoimintaan.


text: Vuosi 2009 merkitsi Iranin nousua avaruusmaaksi sen laukaistessa omalla kantoraketilla oman satelliitin. Koreoiden avaruustoiminta päätyi vuonna 2009 ilmeisesti kummankin kohdalla laukaisun epäonnistumiseen. Aiottujen mutta toteutumattomien satelliittien laukaisujen lista on pitkä, kuten aina. Se johtuu pääasiassa avaruusohjelmien myöhästymisestä, 2-3 vuoden viiveet ovat tyypillisiä alalle kaikkialla maailmassa. Toinen syy on siinä, että länsimaissa tunnetaan muiden Venäjän ja Aasian avaruustoiminta huonosti ja länsimaissa Yhdysvaltain sotilaallisten satelliittien laukaisuja ei monesti ilmoiteta sillä tarkkuudella, että tiety´n satelliitin laukaisupäivä tunnettaisiin pitkään edeltäpäin.


title: Clarisse Machanguana

text: Clarisse Machanguana (s. 4. lokakuuta 1976) on mosambikilainen koripalloilija. Hän sai varauksensa Yhdysvaltain WNBA:iin vuonna 1999 ja pelasi siellä vuoteen 2002, minkä jälkeen hän lähti jatkamaan kansainvälistä ammattilaisuraansa Eurooppaan. Machanguana edusti Mosambikia vuoden 2006 lusofonikisoissa () Macaossa.


title: Kyynelpussi

text: Kyynelpussi () on kyynelelimiin kuuluva rakenne, johon kaksi kyynelkanavaa laskevat. Kyynelpussiin kulkee kyynelnestettä silmästä kyynelkanavia pitkin. Kyynelpussista kyynelneste kulkeutuu yhtä kyynelkanavaa pitkin nenäonteloon.


title: Fysikaalinen avaruus

text: Fysikaalinen avaruus on klassisen fysiikan mukaan euklidinen, isotrooppinen sekä homogeeninen tila, jossa sijaitsevat kaikki materiset kappaleet. Avaruus on klassisessa mekaniikassa rakenteeltaan ja tilaltaan riippumaton siinä olevista kappaleista. Toisin sanottuna avaruus on absoluuttinen. Klassisessa mekaniikassa avaruus on myös kolmiulotteinen.


title: Pikkumalluainen

text: Pikkumalluainen ("Corixa hieroglyphica") on luteisiin kuuluva vedessä elävä hyönteislaji. Pikkumalluaisten ravintoa ovat toukat ja kuolleet eliöt, joita ne kaivavat esiin järven pohjalietteestä. Pikkumalluaiset ääntelevät veden alla sukeltaessaan. Ääni syntyy siten, että pikkumalluaiset hankaavat etujalkojen reisin sisäpinnan nystermiä pään kovaa ja terävää reunaa vasten. Pikkumalluaisten pitää aika ajoin käydä täyttämässä veden pinnassa takaruumiin ympärillä oleva ilmakupla, josta ne saavat happea.


title: Ravels

text: Ravels on kunta Antwerpenin provinssissa Flanderissa Belgiassa. Kunta kuuluu Turnhoutin arrondissementtiin. 1. tammikuuta 2008 Ravelsissa oli 14 138 asukasta. Pinta-alaa kunnalla on 94,99 km² ja asukastiheys on 149 asukasta neliökilometrillä. Kunnan pormestarina toimii Leo Van Nooten.


title: Ravels

text: Ravelsin naapurikunnat ovat Goirle (Alankomaissa) pohjoisessa, Hilvarenbeek (Alankomaissa) koillisessa, Reusel-De Mierden (Alankomaissa) ja Arendonk kaakossa, Oud-Turnhout etelässä, Turnhout lounaassa, Baarle-Nassau (Alankomaissa) lännessä ja Alphen-Chaam (Alankomaissa) luoteessa. Ravelsista on matkaa Turnhoutiin kuusi kilometriä, Alankomaiden Eindhoveniin 34 km, provinssin pääkaupunkiin Antwerpeniin 44 km ja Brysseliin noin 72 km.


title: Ravels

text: Kuntaan kuuluvat seuraavat osat (): Poppel, Ravels ja Weelde.


title: Operaatio Just Cause

text: Operaatio Just Cause eli Yhdysvaltojen Panaman-miehitys oli Yhdysvaltojen vuonna 1989 tekemä sotilasoperaatio, jossa syrjäytettiin keskiamerikkalaisen Panaman valtion diktaattori Manuel Noriega. Presidentti George H. W. Bush mainitsi operaation syiksi Yhdysvaltain kansalaisten turvaamisen, demokratian ja ihmisoikeuksien puolustamisen sekä huumekaupan ehkäisemisen. Operaatiossa kuoli eri arvioiden mukaan 200–4 000 siviiliä.


title: Operaatio Just Cause

text: Dokumenttifilmissä "Panama Deception" kerrotaan operaation syyksi vaihtaa Panaman johto, jotta Yhdysvallat saisi pidettyä Panaman kanavan hallinnassaan.


title: Operaatio Just Cause

text: Operaation mukaan on nimetty vuonna 2006 julkaistu videopeli "Just Cause".


title: Vysokovsk

text: Vysokovsk () on kaupunki Moskovan alueen Klinin piirissä Venäjällä. Se sijaitsee 101 kilometrin päässä Moskovasta luoteeseen ja 10 kilometriä Klinistä länteen. Kaupungissa on Klinistä haarautuvan sivuradan pääteasema. Asukkaita on 10 700 henkeä (vuonna 2010).


title: Vysokovsk

text: Vysokovsk on saanut alkunsa vuonna 1883 perustetun tekstiilitehtaan työläisasutuksesta. Vuonna 1940 siitä tuli kaupunki. Toisen maailmansodan aikana syys–joulukuussa 1941 kaupunki oli saksalaisten miehittämä.


title: Vysokovsk

text: Kaupungissa on tekstiilitehdas, asfalttitehdas, joulukuusikoristeita valmistava yritys ym.


title: Alfareaktio

text: Alfareaktio on tähdissä tapahtuva nukleosynteettinen fuusioreaktio, jossa helium-4-ydin yhdistyy raskaamman alkuaineen ytimen kanssa. Toinen heliumin fuusioreaktio on kolmialfareaktio, jossa pelkästään heliumatomeista yhdistyy hiili-12-atomeja. Alfareaktio alkaa toimia samoissa lämpötiloissa kuin kolmialfareaktio.


title: Alfareaktio

text: Alfareaktiot tuottavat hiilestä lähtien alkuaineita, aina lisäten kaksi protonia ja kaksi neutronia.


Alfareaktio


title: Alfareaktio

text: Coulombin vallin suurentuessa reaktioista tulee yhä epätodennäköisimpiä. Tämän vuoksi ne eivät vaikuta suuresti tähden energiantuotantoon.


title: Alfareaktio

text: Nucleosynthesis (engl., .pdf)


title: Vidnoje

text: Vidnoje () on kaupunki Moskovan alueella Venäjällä. Se sijaitsee Pahraan laskevan Bittsa-joen rannalla 23 kilometriä Moskovasta etelään. Vidnojen läpi kulkee Moskovan ja Paveletsin välinen rautatie (Rastorgujevon asema). Kaupunki on Leninin piirin keskus. Asukkaita on 53 700 henkeä (vuonna 2007).


title: Vidnoje

text: Vidnoje on saanut alkunsa vuosina 1949–1951 rakennetun Moskovan koksikaasutehtaan asuintaajamasta. Kaupunki siitä tuli vuonna 1965, jolloin sen yhteyteen liitettiin myös Rastorgujevon huvila-asutus.


title: Vidnoje

text: Nykyään kaupungissa on koksikaasutehtaan lisäksi myös metalli-, kemian ja rakennustarviketeollisuutta.


title: Vidnoje

text: Kaupungin lähellä sijaitsee Gorkin kartano, jossa Vladimir Lenin asui vuosina 1918–1924. Nykyään kartano toimii museona.


title: Karina Pasian

text: Karina Pasian (s. 18. heinäkuuta 1991) on yhdysvaltalainen laulaja. Hän aloitti laulun sekä pianonsoiton varhaislapsuudessaan ja esiintyi 22. kesäkuuta 2007, 15-vuotiaana, Valkoisessa talossa George W. Bushille.


title: Karina Pasian

text: Pasianin ensimmäinen albumi, "First Love", ilmestyi elokuussa 2008. Levy-yhtiö oli Def Jam Recordings. Singleinä levyltä julkaistiin "16 @ War" ja "Can't Find The Words".


title: Karina Pasian

text: Pasianin sukujuuret ovat Armeniassa ja Dominikaanisessa tasavallassa.


title: Anthony Bourdain

text: Anthony Michael Bourdain (25. kesäkuuta 1956 New York City, New York, Yhdysvallat – 8. kesäkuuta 2018 Kaysersberg-Vignoble, Haut-Rhin, Alsace, Ranska) oli yhdysvaltalainen kirjailija ja kokki. Hän tuli tunnetuksi kirjoitettuaan kirjan "Kitchen Confidential: mestarikokin tunnustuksia", joka julkaistiin vuonna 2000. Bourdain oli myös Travel Channel -kanavalla esitettävän ruoka- ja matkustusohjelman "Anthony Bourdain maailmalla" juontaja.


title: Anthony Bourdain

text: Bourdain oli naimisissa kahdesti. Hänen ensimmäinen puolisonsa vuosina 1985–2005 oli Nancy Putkoski. Vuosina 2007–2016 hän oli naimisissa Ottavia Busian kanssa, ja heillä on vuonna 2007 syntynyt tytär Ariane. Vuodesta 2016 lähtien Bourdain seurusteli italialaisen näyttelijän Asia Argenton kanssa.


title: Anthony Bourdain

text: Bourdain oli kiinnostunut alakulttuureista ja kaikista maailman keittiöistä. Tammikuussa 2012 Bourdain vieraili Suomessa kuvaamassa jakson "Anthony Bourdain maailmalla" -televisiosarjaansa varten.


title: Anthony Bourdain

text: Bourdain löydettiin kylpytakin vyöhön hirttäytyneenä 8. kesäkuuta 2018 hotellihuoneestaan Ranskassa. Hän oli Ranskassa kuvaamassa sarjansa uutta jaksoa.


title: Otto Piispanen

text: Otto Piispanen on suomalainen ääninäyttelijä. Hän esiintyi "Aivan villit" -elokuvassa roolihahmo Ekin suomenkielisenä äänenä ja on esiintynyt ääninäyttelijänä myös elokuvissa Peter Pan, "Yli aidan", "Hain tarina", "Veeti Paloauto 2" ja "Salamaseepra" sekä televisiosarjassa "Katto-Kassinen".


title: Otto Piispanen

text: Piispanen toimii myös espoolaisen pop-/rockyhtye Pasan kitaristina.


title: Paavo Kostioja

text: Paavo Kostioja (ent. Costiander, 27. tammikuuta 1891 Nurmijärvi – 31. heinäkuuta 1943 Helsinki) oli suomalainen näyttelijä ja oopperalaulaja.


title: Paavo Kostioja

text: Paavo Kostioja näytteli useissa teattereissa ja toimi ohjaajana ja oopperalaulajana Suomalaisessa Oopperassa. Kostioja näytteli 16 elokuvassa vuosien 1925–1943 aikana. Hänen tunnetuimpia roolejaan ovat muun muassa Huotari elokuvassa "Tukkijoella" (1928), työnjohtaja Männistö elokuvassa "Kahden tanssin välillä" (1930) sekä toimittaja Iivari Alhola elokuvassa "Olenko minä tullut haaremiin" (1932). Näissä kaikissa elokuvissa hän näytteli nimellä Paavo Costiander.


title: Paavo Kostioja

text: Kostioja ohjasi myös yhden elokuvan, komedian "Laivan kannella" (1938), jossa hän myös näytteli Kokin osan. Elokuvan miespääosaan Kostioja kiinnitti serkkunsa, näyttelijä Ossi Kostian. Kostioja kuului Aleksis Kiven Seuran perustajajäseniin.


title: Paavo Kostioja

text: Kostiojan viimeiseksi elokuvarooliksi jäi konstaapelin osa elokuvassa "Varuskunnan "pikku" morsian" (1943). Hän kuoli samana vuonna ainoastaan 52 vuoden iässä.


title: Paavo Kostioja

text: Paavo Kostiojan puoliso vuosina 1918−1926 oli oopperalaulaja Jennie von Thillot.


title: Jennifer Hudson (albumi)

text: Jennifer Hudson on Jennifer Hudsonin esikoisalbumi. Se julkaistiin 27. syyskuuta 2008.


title: Melbourne Victory FC

text: Melbourne Victory FC on vuonna 2004 perustettu jalkapalloseura Melbournen kaupungista Australiasta. Se pelaa maansa korkeimmalla sarjatasolla A-Leaguessa. Melbourne Victory FC voitti A-leaguen kaudella 2006–2007. Joukkue on tähän asti pelannut kotiottelunsa lähes 60 000 -paikkaisella Etihad Stadiumilla. Joukkueen uusi kotikenttä on 31 500 -paikkainen AAMI Park.


title: Trypocopris

text: Trypocopris on kovakuoriaisiin ("Coleoptera") "Geotrupidae"-heimoon kuuluva lantakuoriaissuku.


title: Mosahalli

text: Mosahalli on Tapanilassa sijaitseva liikuntahalli, jossa voi harrastaa salibandyä, seinäkiipeilyä ja jousiammuntaa.


title: Mosahalli

text: Halli on osa Tapanilan Urheilukeskusta. Vielä kesällä 2001 nykyisen hallin tilalla oli talkoovoimin pystyetty ylipainehalli (kuplahalli), jossa oli täysimittainen novopol-pintainen täysmittainen salibandykenttä ja harjoitustilat yleisurheilulle. Tämä kuplahalli oli pystyetty vuoden 1992 lopussa, sitä voidaan pitää tärkeänä tekijänä Erän salibandyjoukkueiden menestykselle 1990-luvulla. Siellä pelattiin myös ensi kertaa naisten Euroopan Cup turnaus 1993. Nykyisen hallin rakentaminen alkoi kesällä 2001 ja valmistui kesällä vuotta myöhemmin ja kuplahallille annettu nimitys Mosahalli säilytettiin.


title: Resen

text: Resen tarkoittaa seuraavia asioita:


title: Novopol-päällyste

text:
Novopol-päällyste (Conipur HG) on piste-elastinen sisätilojen urheilupäällyste. Se valmistetaan kimmoisesta tehdasvalmisteisesta kumirouhematosta tai vaihtoehtoisesti paikallavaletusta kumirouhekerroksesta, jonka päällä on 2–3mm paksuinen polyuretaanista valettu saumaton ja yhtenäinen
kulutuskerros. Sen pintaan sivellään yleensä matta maali, joka valitaan urheilulajin mukaan. Kokonaispaksuudeksi tulee 6–12mm riippuen halutuista ominaisuuksista. Jos päällysteestä halutaan alue-elastinen, alle rakennetaan joustokoolattu puulattia. Käyttökohteita ovat urheilu- ja voimisteluhallit, koulujen liikuntatilat ja monitoimihallit.


title: Jani-Petteri Helenius

text: Jani-Petteri Helenius (s. 18. tammikuuta 1990 Helsinki) on suomalainen jääkiekkoilija, joka pelaa Mestis-joukkue TuTossa. Hän on pelipaikaltaan keskushyökkääjä ja pelityyliltään kahden suunnan sentteri, jonka vahvuuksiin kuuluu luistelu, röyhkeys, ärsyttäminen ja karvaaminen. Helenius on kuitenkin ajoittain hieman itsekäs pelaaja, eikä muista aina syöttää. Hän ei myöskään tee kovin paljon tehopisteitä, eikä ole parhaimmillaan hyökkäyspäässä.


title: Jani-Petteri Helenius

text: Helenius on Oulunkylän Kiekko-Kerhon kasvatti. Hän pelasi myöhemmät juniorivuotensa kuitenkin Jokereissa, jonka C-nuorissa Helenius voitti SM-pronssia vuonna 2005 ja Suomenmestaruuden vuonna 2006. Hän oli jälkimmäisen kevään mestarijoukkueen paras pistemies Tomi Tuomiston kanssa tehoilla 5+5=10 ja kuului myös Jokereiden kapteenistoon, kuten myös seuraavalla kaudella 2006–2007 B-nuorissa. Kauden 2007–2008 Helenius pelasi suurimmaksi osaksi A-nuorissa, mutta hän vahvisti myös Jokereiden B-nuoria, jotka voittivat kauden päätteeksi Suomenmestaruuden.


title: Jani-Petteri Helenius

text: Helenius nousi Jokereiden SM-liigajoukkueeseen runkosarjan 2008–2009 alussa ja teki kolmivuotisen liigasopimuksen. Hän teki SM-liigadebyyttinsä kauden viidennessä ottelussa 27. syyskuuta 2008 vieraissa Oulun Kärppiä vastaan. Helenius sai ottelussa jääaikaa 9.06 minuuttia. Liigauransa avausmaalin hän teki 21. marraskuuta 2008 Rauman Lukkoa vastaan. Varsin kypsästi ja "äijämäisesti" esiintyneen Heleniuksen tulokaskausi toi yhteensä 28 runkosarjaottelussa tehot 1+1=2. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa. Kaudella 2009–2010 Helenius kärsi kuitenkin vaikeasta selkävammasta, jonka takia hän pelasi vain kaksi runkosarja- ja kolme playoff-ottelua Jokereiden A-nuorissa sekä muutaman nuorten maaottelun.


title: Jani-Petteri Helenius

text: Kauden 2010–2011 kynnyksellä Jokerit lainasi Heleniuksen Mestis-joukkue Kiekko-Vantaaseen, jossa hän pelasi lähes koko runkosarjan tehden 44 ottelussa tehot 6+10=16. SM-liigassa Helenius pelasi kauden aikana kymmenen runkosarja- ja yhden playoff-ottelun verran jääden niissä ilman tehopisteitä. Hän edusti Jokereiden miesten joukkuetta myös kymmenessä European Trophy -turnauksen ottelussa. Helenius vahvisti kauden aikana myös Jokereiden A-nuoria kevään 2011 peleissä. Kaudeksi 2011–2012 hän siirtyi vuoden mittaisella sopimuksella KooKoohon. Hän voitti Mestis-pronssia keväällä 2012.


title: Jani-Petteri Helenius

text: Kaudeksi 2012–2013 Helenius palasi vuoden mittaisella sopimuksella Kiekko-Vantaaseen. Hän kävi kauden aikana myös kahdeksan SM-liigaottelun verran paikkaamassa Jokereiden loukkaantumisia ja teki niissä yhden maalin. Kauden 2013–2014 Helenius aloitti ottelukohtaisella sopimuksella Suomi-sarjajoukkue Raahe-Kiekossa, josta hän palasi lokakuussa 2013 takaisin Kiekko-Vantaaseen. Helmikuussa 2014 Helenius siirtyi loppukaudeksi TuToon.


title: Jani-Petteri Helenius

text: Helenius pelasi alle 20-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2007 voittaen hopeaa.


title: Golem Grad

text: Golem Grad (, ) (myös Käärmesaari) on asumaton saari Prespajärvessä Galičican kansallispuistossa Makedoniassa. Pinta-alaa saarella on 18 hehtaaria ja se sijaitsee muutaman kilometrin päässä Kreikan ja Albanian rajoilta. Pituutta saarella on 600 metriä ja leveyttä 350 metriä. Golem Grad on sisämaavaltio Makedonian ainoa saari.


title: Golem Grad

text: Golem Gradilla on ollut asutusta muun muassa neoliittisella ja helleenisellä aikakaudella, Rooman valtakunnan aikana sekä keskiajalla. Saarella on lukuisia muinaisia raunioita ja kirkkoja. Golem Gradilla elää lisäksi laaja joukko erilaisia eläimiä, kuten käärmeitä ja harvinaisia lintuja. Matkailijoille saari avautui elokuussa 2008. Saarelle pääsee ainoastaan veneellä. Golem Gradia lähinnä oleva kylä on Konjsko, josta on saarelle matkaa noin kaksi kilometriä.


title: 8701

text: 8701 R&B-laulaja Usherin kolmas studioalbumi. Albumin alkuperäinen nimi olisi ollut "All About You". Albumin julkaisi LaFace Records 7. elokuuta 2001. Albumilta julkaistiin singlet "Pop Ya Collar", "U Remind Me", "U Got It Bad", "U Don't Have to Call" sekä "U-Turn".


title: Ossi Saarinen

text: Ossi Saarinen (s. 9. joulukuuta 1986 Helsinki) on suomalainen jääkiekkoilija, joka pelaa Saksan toiseksi korkeimmalla sarjatasolla DEL2-liigan ESV Kaufbeurenissa. Hän on pelipaikaltaan oikea laitahyökkääjä, mutta osaa pelata tarvittaessa myös keskellä.


title: Ossi Saarinen

text: Saarinen on Jokereiden kasvatti. Hän voitti joukkueessa B-nuorten SM-pronssia keväällä 2004. Kaudella 2005–2006 Saarinen toimi Jokereiden A-nuorten varakapteenina ja oli 23 syötöllään joukkueen sisäisen syöttöpörssin toinen Jori Lehterän jälkeen. Samalla kaudella hän debytoi miesten peleissä pelatessaan yhden Mestis-ottelun alle 20-vuotiaiden maajoukkueessa.


title: Ossi Saarinen

text: Kaudeksi 2006–2007 Saarinen nostettiin yksivuotisella sopimuksella Jokereiden SM-liigarinkiin. Runkosarjan alkaessa hän otti paikkansa joukkueen nelosketjusta, mutta pääosan kaudestaan Saarinen pelasi vielä A-nuorissa. Hän oli tehoilla 21+33=54 koko A-nuorten SM-liigan runkosarjan pistepörssin toinen joukkuetoverinsa Jori Lehterän jälkeen. SM-liigassa Saarinen pelasi kauden aikana 18 runkosarja- ja kuusi playoff-ottelua ilman tehopisteitä. Hän voitti SM-hopeaa keväällä 2007 ja teki sen jälkeen yksivuotisen jatkosopimuksen Jokereiden kanssa.


title: Ossi Saarinen

text: Saarinen jäi kauden 2007–2008 alkaessa hyvin pieneen rooliin Jokereissa ja oli joukkueen kokoonpanossa vain kahdessa ensimmäisessä runkosarjaottelussa ilman jääaikaa, kunnes hän siirtyi syyskuun 2007 lopulla kolmen ottelun mittaisella lainasopimuksella Hämeenlinnan Pallokerhoon. Saarinen palasi tämän jälkeen Jokereihin ja pelasi ensimmäisen kokonaisen SM-liigakautensa aikana yhteensä 49 runkosarjaottelua tehoin 5+2=7 sekä kymmenen playoff-ottelua tehden yhden syöttöpisteen. Hän teki liigauransa avausmaalin 3. joulukuuta 2007 HPK:ta vastaan. Kaudella 2008–2009 Saarinen sai Jokereista suuremman roolin ja teki runkosarjassa kymmenen pistettä. Siitä huolimatta hän haukkui kauden jälkeen päävalmentaja Glen Hanlonin pelityylin tosi huonoksi. Toukokuussa 2009 Saarinen teki kaksivuotisen jatkosopimuksen joukkueen kanssa.


title: Ossi Saarinen

text: Hyvien harjoistusotteluissa annettujen esitysten myötä Saarinen sai isot odotukset kauden 2009–2010 alkaessa. Hän aloittikin runkosarjan hyvin ja kantoi hetken jopa Jokereiden kultakypärää. Saarinen teki lopulta kauden aikana 56 runkosarjaottelussa tehot 7+9=16. Saarinen pelasi kauden aikana myös joitain otteluita keskushyökkääjänä Jokereiden kärsittyä sentteripulasta syksyllä 2009. Toukokuussa 2010 Jokereiden tiedotustilaisuudessa ilmoitettiin, että hänen sopimuksensa oli purettu ja Saarinen oli vapaa etsimään seuraa muualta. Heinäkuun lopulla hän kuitenkin ilmestyi joukkueen pelaajaluetteloon. Myös Jokereiden kotisivujen uutisessa mainittiin Saarisen saavan tilaisuuden näyttää valmentajille pääsevänsä viralliseen liigajoukkueeseen. Hän jatkoi joukkueessa kauden 2010–2011 ja teki kauden aikana SM-liigan yhden ottelun piste-ennätyksensä 2. marraskuuta 2010 Tampereen Ilvestä vastaan tehoilla 1+2=3.


title: Ossi Saarinen

text: Elokuussa 2012 Saarinen teki vuoden mittaisen sopimuksen Kalevan Pallon kanssa. Marraskuussa 2011 hän teki joukkueen kanssa kaksivuotisen jatkosopimuksen. Saarinen teki kaudella 2012–2013 SM-liigan yhden kauden piste-ennätyksensä tehoilla 8+10=18. Hän pelasi kauden aikana myös KalPan ykkösketjussa paikkaamassa loukkaantumisia. Kauden 2014–2015 kynnyksellä Saarinen siirtyi vuoden mittaisella sopimuksella Tanskan Metal Ligaenin nousijajoukkue Gentofte Starsiin. Hän nousi joukkueen varakapteeniksi ja oli Starsin paras pistemies, maalintekijä ja syöttäjä tehoilla 17+20=37. Kauden 2015–2016 kynnyksellä Saarinen siirtyi jatkamaan uraansa samassa liigassa pelaavan Rungsted Seier Capitalin riveihin. Hän oli joukkueen paras pistemies tehoilla 16+20=36.


title: Ossi Saarinen

text: Syyskuussa 2016 Saarinen siirtyi Slovakian Extraligan nousijajoukkue HC Nové Zámkyyn oltuaan ilman sopimusta alkukauden 2016–2017. Hän voitti joukkueen sisäisen piste- ja maalipörssin tehoilla 13+22=35 sekä jakoi sisäisen tehotilaston voiton Matej Paulovičin ja Martin Drtinan kanssa lukemalla +12. Kaudeksi 2017–2018 Saarinen siirtyi vuoden mittaisella sopimuksella Saksan toiseksi korkeimmalla sarjatasolla DEL2-liigassa pelaavan Eispiraten Crimmitschaun riveihin. Kaudeksi 2018–2019 hän siirtyi jatkamaan uraansa vuoden mittaisella sopimuksella samassa sarjassa pelaavaan ESV Kaufbeureniin.


title: Ilmari Pitkänen

text: Ilmari Pitkänen (s. 18. heinäkuuta 1990 Viljakkala) on suomalainen jääkiekkoilija, joka pelaa SM-liigajoukkue Helsingin IFK:ssa. Hän on pelipaikaltaan vasen laitahyökkääjä. Pitkänen on tunnettu lähinnä alempien ketjujen vastustajia ärsyttävänä "agitaattorina". Hän on myös varsin jäähyherkkä pelaaja, mistä kertoo mm. Mestiksen jäähypörssin voitto kaudella 2011–2012.


title: Ilmari Pitkänen

text: Viljakkalasta kotoisin oleva Pitkänen aloitti jääkiekon Hämeenkyrön Hokkareissa. Hän siirtyi kaudeksi 2001–2002 Tapparaan, josta Pitkänen siirtyi Jokereihin hänen vanhempiensa muutettua Helsinkiin. Hän oli kaudella 2005–2006 joukkueen C-nuorten paras pistemies ja syöttäjä runkosarjassa tehoilla 7+12=19 sekä paras maalintekijä pudotuspeleissä kuudella osumallaan. Pitkänen voitti kauden päätteeksi C-nuorten Suomenmestaruuden. Seuraavalla kaudella 2006–2007 hän toimi Jokereiden B-nuorten kapteenina ja jakoi karsintasarjassa tehoilla 6+8=14 joukkueen sisäisen pistepörssin voiton Tommi Rannan kanssa. Seuraavan kauden 2007–2008 päätteeksi Pitkänen voitti B-nuorten Suomenmestaruuden, mutta hän pelasi kautensa kuitenkin pääosin A-nuorissa.


title: Ilmari Pitkänen

text: Kaudeksi 2008–2009 Pitkänen nostettiin Jokereiden SM-liigarinkiin. Hän pelasi kauden aikana seitsemän SM-liigaottelua ilman tehopisteitä, mutta keräsi niissä 31 jäähyminuuttia. Pitkänen pelasi kauden aikana miesten pelejä myös kymmenen Mestis-ottelun verran alle 20-vuotiaiden maajoukkueessa tehopistein 3+3=6. Suurimman osan kaudestaan hän pelasi kuitenkin Jokereiden A-nuorissa. Pitkänen sijoittui 124 minuutillaan koko A-nuorten SM-liigan jäähypörssissä toiseksi edellään vain HIFK:n Jesse Koskinen. Kaudella 2009–2010 hän pelasi SM-liigassa 16 runkosarjaottelua ilman tehopisteitä sekä yhteensä 12 Mestis-ottelua Kiekko-Vantaassa ja alle 20-vuotiaiden maajoukkueessa.


title: Ilmari Pitkänen

text: Pitkänen pelasi kauden 2010–2011 suurimmaksi osaksi Jokereiden SM-liigajoukkueessa, jossa hän teki 33 runkosarjaottelussa tehot 1+1=2. Hänen liigauransa ensimmäinen maali syntyi kauden kolmannessa ottelussa 21. syyskuuta 2010 vieraissa Kalevan Palloa vastaan. Pitkänen pelasi kauden aikana myös 11 ottelua lainalla Kiekko-Vantaassa ja vahvisti myös kevätkaudella Jokereiden A-nuoria.


title: Ilmari Pitkänen

text: Toukokuussa 2011 Pitkänen teki vuoden mittaisen sopimuksen Mestis-joukkue Jokipoikien kanssa. Hän sai kauden 2011–2012 aikana kaksi kolmen ottelun pelikieltoa; joulukuussa 2011 Pitkänen taklasi Hokin Jevgeni Fofanovia päähän pimeästä kulmasta olkapäällään. Tammikuussa 2012 hän rikkoi tuomarin koskemattomuutta yrittäessään heittää päätuomari Ville Vuohtoniemeä jääpussilla saatuaan kahden minuutin rangaistuksen kiinnipitämisestä. Pitkänen heitti jääpussin vaihtoaitiosta, kun Vuohtoniemi keskusteli Jokipoikien seurajohdon kanssa mahdollisesta sijaiskärsijästä, jos Pitkänen ei olisi jatkanut peliä. Hän sai ennen jäähyään iskun suunsa alueelle Kiekko-Vantaan Kristian Tuohilammen hanskasta. Pitkänen voitti lopulta koko Mestiksen jäähypörssin 108 minuutillaan. Hän voitti kauden päätteeksi Mestis-hopeaa.


title: Ilmari Pitkänen

text: Joulukuussa 2012 Pitkänen kävi viiden ottelun mittaisella, ajallisesti loppiaiseen asti kestäneellä lainasopimuksella Espoo Bluesissa. Hän pelasi Jokipoikiin palattuaan neljä ottelua, kunnes Pitkänen teki niiden jälkeen uuden, tammikuun 2013 loppuun asti kestäneen lainasopimuksen Bluesin kanssa. Samanmittaisella sopimuksella Blues lähetti Jokipoikiin vaihdossa Matti Järvisen. Viikkoa myöhemmin Pitkäsen sopimusta jatkettiin kauden 2012–2013 loppuun saakka. Siinä oli lisäksi optio kaudesta 2013–2014. Myös Järvinen jatkaa loppukauden ajan lainalla Jokipojissa. Pitkäsen sopimuksessa ollut option käytettiin ja kausi 2013–2014 oli hänelle ensimmäinen kokonainen SM-liigassa. Pitkänen teki 54 runkosarjaottelussa tehot 7+5=12 ja seitsemässä playoff-ottelussa yhden syöttöpisteen.


title: Ilmari Pitkänen

text: Kaudeksi 2014–2015 Pitkänen siirtyi kaksivuotisella sopimuksella Saimaan Palloon. Kesken kauden, joulukuussa 2014 hän palasi kuitenkin Bluesiin, josta SaiPaan siirtyi vaihdossa Valtteri Virkkunen. Kaudella 2015–2016 Pitkänen teki SM-liigan yhden kauden piste-ennätyksensä tehoilla 7+13=20, joilla hän jakoi Bluesin sisäisen pistepörssin kolmannen sijan Otso Rantakarin kanssa. Pitkänen pelasi kauden aikana myös seitsemän Mestis-ottelua lainalla Jokipojissa syys-lokakuun 2015 vaihteessa.


title: Ilmari Pitkänen

text: Pitkänen siirtyi kaudeksi 2016–2017 vuoden mittaisella sopimuksella Rauman Lukkoon. Lokakuussa 2017 hän siirtyi loppukauden 2016–2017 kattavalla ja kuukauden mittaisen try-outin sisältävällä sopimuksella Mikkelin Jukureihin oltuaan alkukauden ilman sopimusta. Pitkänen hankittiin korvaamaan loukkaantunut Nestori Lähde. Marraskuussa hän sai joukkueeseen loppukauden jatkosopimuksen.


title: Ilmari Pitkänen

text: Heinäkuussa 2018 Koivisto siirtyi kuukauden mittaisella try-out -sopimuksella Helsingin IFK:hon. Hänen koejaksonsa jatkui aina 15. lokakuuta saakka, jolloin Pitkäsen lopulta tiedotettiin saaneen loppukauden 2018–2019 kattavan jatkosopimuksen.


title: Ilmari Pitkänen

text: Pitkänen pelasi alle 18-vuotiaiden MM-kilpailuissa vuonna 2008, jolloin hän voitti 46 minuutillaan koko turnauksen jäähypörssin. Pitkänen pelasi myös Ivan Hlinkan muistoturnauksessa vuonna 2007, jolloin hän voitti hopeaa. Pitkänen pudotettiin Kristian Näkyvän kanssa viimeisenä alle 20-vuotiaiden MM-joukkueesta vuoden 2009 turnaukseen.


title: Amerikantilhi

text: Amerikantilhi, aikaisemmalta nimeltään seetritilhi ("Bombycilla cedrorum") on pohjoisamerikkalainen tilhilaji.


title: Amerikantilhi

text: Amerikantilhen pituus on 15–18 senttiä ja paino noin 30 grammaa. Laji muistuttaa suuresti tilheä mutta on hieman pienempi ja ruskeampi ja aikuisten lintujen maha on vaaleankeltainen. Ääni on tilhimäinen sirinä. Sukupuolet ovat samanvärisiä.


title: Amerikantilhi

text: Amerikantilhi pesii Kanadan eteläosissa ja Yhdysvaltain pohjoisosissa. Sen esiintymisalue painottuu etelämmäksi ja lännemmäksi kuin tilhen. Laji on vaelluslintu, joka pesimäajan jälkeen liikkuu suurina parvina marjomassa aina Yhdysvaltojen eteläosia myöten. Joskus vaellukset ulottuvat Etelä-Amerikan pohjoisosiin saakka.


title: Amerikantilhi

text: Amerikantilhet elävät lisääntymisaikana lehtimetsissä. Vaelluksilla ne hakeutuvat marjaisiin maastokohteisiin, kuten hautausmaille, puistoihin, puutarhoihin, viljelmille ja pensaikkoihin. Joskus amerikantilhet ja tilhet lyöttäytyvät yhteen samaan parveen.


title: Amerikantilhi

text: Amerikantilhipari rakentaa maljamaisen pesänsä kuivista ruohoista ja oksista puun oksalle 2–6 metrin korkeuteen, usein korkeammallekin. Naaras munii 5–6 munaa ja hautoo niitä 12–16 päivää. Molemmat emot huolehtivat poikasista, jotka jättävät pesä 14–18 päivän ikäisinä. Lajilla on tavallisesti kaksi pesyettä kesän aikana.


title: Amerikantilhi

text: Amerikantilhi syö marjoja ja hedelmiä sekä pesimäaikana myös hyönteisiä ja muita pieniä selkärangattomia. Lajin erikoisherkkua ovat kynäkatajan ("Juniperus virginiana"), englanniksi "Eastern Redcedar", "marjat" eli pienet kävyt. Tästä ominaisuudesta laji lienee saanut tieteellisen nimensä.


title: Puuterihuisku

text: Puuterihuisku on pieni, tuuhea, pehmeä harja, jolla levitetään puuteria tai poskipunaa iholle. Puuterihuiskun varsi on tavallisesti puinen tai muovinen.


title: Eupatorus

text: Eupatorus on kovakuoriaisiin ("Coleoptera") kuuluva kaakkoisaasialainen suku.


title: Viva la Vida

text: Viva la Vida on vaihtoehtorockyhtye Coldplayn kappale yhtyeen neljänneltä levyltä "Viva la Vida or Death and All His Friends" (2008), jolla se on seitsemäs kappale ja toinen singlejulkaisu. Kappaleen luomiseen osallistui koko yhtye ja se sisältää historiallisia ja uskonnollisia viittauksia. Kappale on rakennettu toistuvan jousisektion ympärille.


title: Viva la Vida

text: Kappale julkaistiin 7. toukokuuta 2008 albumin toisena singlenä ja osoittautui kaupalliseksi ja arvostelumenestykseksi. "Viva la Vida" nousi listaykköseksi sekä Britannian singlelistalla että Billboard Hot 100 -listalla. Kappale voitti Parhaan kappaleen palkinnon vuoden 2009 Grammy-juhlassa.


title: Viva la Vida

text: Kappaleen espanjankielinen nimi, "Viva la Vida", on lainattu meksikolaisen taidemaalari Frida Kahlon teoksesta, joka tarkoittaa suomennettuna "kauan eläköön elämä".


title: Viva la Vida

text: Albumia valmistettaessa, "Viva la Vida" oli yksi niistä kappaleista, jonka lopulliseen versioon kaikki yhtyeen jäsenet saivat osallistua.


title: Eupatorus koletta

text: Eupatorus koletta on Uuden-Guinean saarella Kaakkois-Aasiassa elävä kovakuoriainen.


title: Hannes Suominen

text: Hannes Suominen (s. 9. lokakuuta 1981 Salo) on suomalainen elokuva- ja teatterinäyttelijä.


title: Hannes Suominen

text: Suominen valmistui näyttelijäksi Teatterikorkeakoulusta vuonna 2004. Tätä ennen hän oli ehtinyt näytellä sivuroolin Jarmo Lampelan ohjaamassa ja Tove Idström käsikirjoittamassa elokuvassa "Eila" (2003), josta hän oli myös ehdokkaana parhaan miessivuosan Jussi-palkinnon saajaksi. Tuona vuonna palkinto meni kuitenkin Juha Mujeelle elokuvasta "Raid" (2003).


title: Hannes Suominen

text: Vuoden 2003 jälkeen Suominen on esiintynyt muun muassa pääosassa Matti Ijäksen tv-elokuvassa "Tuulikaappimaa" (2003) ja sivuosissa Auli Mantilan elokuvassa "Ystäväni, Henry" (2004) ja Ilkka Vanteen elokuvassa "Lupaus" (2005) .


title: Hannes Suominen

text: Elokuvaroolien lisäksi Suominen on myös tunnettu teatterinäyttelijä. Hän on näytellyt muun muassa Tampereen työväen teatterissa näytelmässä "Siunattu hulluus" (2004) ja Helsingin kaupunginteatterissa näytelmissä "Beljakovin talvi" (2007), "Manillaköysi" (2007), "Ivanov" (2008) ja "Myyrä" (2009). Turun Linnateatterissa Suominen esiintyi näytelmässä Taikatalvi. Halikon Rikalamäen kesäteatterissa hän debytoi ohjaajana Neil Hardwickin ja Jussi Tuomisen samannimiseen tv-sarjaan perustuvassa näytelmässä "Tankki täyteen" kesällä 2009. Hannes Suominen on mukana vuoden 2017 Aku Louhimiehen ohjaamassa "Tuntematon sotilas" -elokuvassa sotamies Vanhalana.


title: Hannes Suominen

text: Suominen sijoittui toiseksi "Tanssii tähtien kanssa" -tanssiohjelman 11. tuotantokaudella syksyllä 2018.


title: Thorbjørn Jagland

text: Thorbjørn Jagland (s. 5. marraskuuta 1950) on norjalainen työväenpuolueen () poliitikko. Hän on toiminut maansa pääministerinä vuosina 1996–1997 ja ulkoministerinä 2000–2001. Hän oli puolueensa johdossa vuosina 1992–2002 ja nousi vuonna 2005 Suurkäräjien, Stortingetin puheenjohtajaksi. Hän istui Suurkäräjillä vuoteen 2009.


title: Thorbjørn Jagland

text: Vuonna 2009 Jaglandista tuli Norjan Nobel-komitean johtaja ja Euroopan neuvoston pääsihteeri. Euroopan neuvosto valitsi hänet toiselle kaudelle 2014.


title: Thorbjørn Jagland

text: Jagland on sanonut 3. elokuuta 2016, että ymmärtää Turkin puhdistuksia vallankaappausyrityksen jälkeen. Myöhemmin hän on kuitenkin kehottanut toimimaan tässä maltilla.


title: Kansallinen teatteri (Petroskoi)

text: Petroskoin Kansallinen teatteri on vuonna 1932 perustettu ainoa suomenkielinen teatteri Venäjällä. Teatterin johtajana toimii Irina Shumskaja.


title: Kansallinen teatteri (Petroskoi)

text: Entiset nimet:Teatterissa on esityksiä suurella näyttämöllä (300 katsomopaikkaa) ja pienellä näyttämöllä (60 paikkaa). Ohjelmistoon kuuluu suomalaisia ja venäläisiä sekä muunmaalaisia näytelmiä. Esityksiä on suomen, karjalan ja venäjän kielillä. Suomenkielisissä näytöksissä on tarjolla venäjänkielinen simultaanitulkkaus kuulokkeiden kautta.


title: Kansallinen teatteri (Petroskoi)

text: Teatterissa on vieraillut säännöllisesti suomalaisia teatteriohjaajia, kuten Kurt Nuotio, Paavo Liski ja Kaisa Korhonen ja siellä on työskennellyt useita suomalaisia näyttelijöitä, muun muassa Marko Tiusanen. Suomeen muuttaneita teatterin näyttelijöitä ovat muun muassa Pauli Rinne ja Jevgeni Haukka. Teatteri on tehnyt useita vierailuja Suomeen.


title: Kansallinen teatteri (Petroskoi)

text: Teatteri sijaitsee Petroskoin keskustassa, Kirovin aukion laidalla osoitteessa Karl Marxin valtakatu 19. Samassa rakennuksessa sijaitsee nukketeatteri ja sushiravintola.


title: Kansallinen teatteri (Petroskoi)

text: Teatterin johtajana toimi 2004–2010 Sergei Pronin. Vuonna 2010 teatteri ajautui kaaokseen, kun johtaja Sergei Pronin irtisanottiin. Se aiheutti irtisanoutumisten aallon, ja merkittäviä näyttelijöitä, kuten Vieno Kettunen ja Pekka Mikshijev, ja muita työntekijöitä ilmoitti lähtevänsä pois. Suomenkielisen ohjelmiston uskottiin olevan vaarassa, kun uusi johtaja Arvid Zeland astui virkaan. Venäjänkieliselle Luova paja -ryhmälle annettiin käyttöön kolmasosa ajasta, ja ohjelmistosta poistettiin suomenkielisiä näytelmiä. Zeland palasi kuitenkin pian vanhaan virkaansa opetustehtäviin, ja heinäkuussa 2011 johtajaksi tuli aiempi varajohtaja Irina Shumskaja. Suomenkieliset esitykset jatkuvat. Tilanteen kohenemisen taustalla on Karjalan tasavallan uusi kulttuuriministeri Jelena Bogdanova, joka puhuu suomea ja karjalaa.


title: Kansallinen teatteri (Petroskoi)

text: Sergei Proninille myönnettiin vuonna 2011 Suomen Teatterijärjestöjen Keskusliiton kultainen kunniamerkki.


title: Eupatorus beccarii

text: Eupatorus beccarii on Uuden-Guinean saarella Kaakkois-Aasiassa elävä kovakuoriainen. Sitä on tyypillisesti löydetty rantavyöhykkeeltä alueelta, joka on vuoroveden takia vuoroin kuivilla, vuoroin veden alla.


title: Eupatorus sukkiti

text: Eupatorus sukkiti on Myanmarin pohjoisosissa Kaakkois-Aasiassa elävä kovakuoriainen.


title: Richard Mason (s. 1977 kirjailija)

text: Richard Mason (s. 1977 Johannesburg, Etelä-Afrikka) on englantilainen proosakirjailija. Esikoisteos "The Drowning People" (1999) nosti hänet maineeseen, joka kävi hänelle ahdistavaksi.


title: Richard Mason (s. 1977 kirjailija)

text: Mason muutti kymmenvuotiaana vanhempiensa kanssa Englantiin. Hän kävi Etonia ja opiskeli sen jälkeen New Collegessa Oxfordin yliopistossa. Hänen ensimmäinen romaaninsa "Meren huoneissa" ("The Drowning People", 1999) ilmestyi, kun hän opiskeli ensimmäistä vuotta Oxfordissa, ja se on käännetty 22 kielelle.


title: Richard Mason (s. 1977 kirjailija)

text: Mason on perustanut kirjoituspalkkioistaan Kay Mason Foundationin vuonna 1988 itsemurhan tehneen sisarensa muistoksi. Sisar sairasti kaksisuuntaista mielialahäiriötä. Säätiön tarkoituksena on tarjota nuorille eteläafrikkalaisille parasta tarjolla olevaa koulutusta, ja noin 30 oppilasta on päässyt tämän tuen piiriin. Säätiön suojelija on Nobelin rauhanpalkinnon saanut eteläafrikkalainen arkkipiispa Desmond Tutu.


title: Richard Mason (s. 1977 kirjailija)

text: Mason on ilmoittanut julkisesti olevansa homoseksuaali, ja hänen esikoiskirjansa käsittelee sitä teemaa.


title: Richard Mason (s. 1977 kirjailija)

text: Mason on käynyt Suomessa kahdesti, esikoiskirjan ilmestyessä vuonna 1999 ja kolmannen kirjan suomennoksen "Muistojen huoneet" ilmestyttyä 2008.


title: Richard Mason

text: Richard Mason voi viitata seuraaviin henkilöihin:


title: J. P. McCarthy

text: Joseph Priestley "J. P." McCarthy (22. maaliskuuta 1936 New York, New York – 16. elokuuta 1995 New York) oli yhdysvaltalainen radiopersoona. Pääosan urastaan hän työskenteli detroitilaisella WJR-asemalla.


title: J. P. McCarthy

text: Uransa alkuvaiheessa J. P. McCarthy työskenteli muun muassa Fairbanksissa ja Flintissä, kunnes hän vuonna 1956 siirtyi WJR:lle aluksi kuuluttajaksi ja kahta vuotta myöhemmin oman aamuohjelmansa isännäksi. McCarthy isännöi ohjelmaa yli kolmekymmentä vuotta.


title: J. P. McCarthy

text: J. P. McCarthy nimettiin Radio Hall of Fameen vuonna 1992, ensimmäisenä henkilönä valtakunnallisten verkkojen ulkopuolelta.


title: Eupatorus birmanicus

text: Eupatorus birmanicus on Kaakkois-Aasiassa Malakan niemimaan, eteläisen Thaimaan, eteläisen Kambodžan sekä Vietnamin eteläkärjen alueella elävä kovakuoriainen.


title: Eupatorus siamensis

text: Eupatorus siamensis on Kaakkois-Aasiassa Malakan niemimaan, eteläisen Thaimaan, eteläisen Kambodžan sekä Vietnamin eteläkärjen alueella elävä kovakuoriainen.


title: John Isner

text: John Robert Isner (s. 26. huhtikuuta 1985 Greensboro, Pohjois-Carolina) on yhdysvaltalainen tennispelaaja. Oikeakätinen Isner on 208 cm pitkä ja painaa 108 kg. Hänen korkein sijoituksensa ATP-maailmanlistalla on kaksinpelissä kahdeksas heinäkuulta 2018 ja nelinpelissä 26:s huhtikuulta 2012. Hän on voittanut 14 ATP-turnausta kaksinpelissä sekä viisi turnausta nelinpelissä.


title: John Isner

text: Heinäkuussa 2007 Isner pääsi villillä kortilla Legg Mason Tennis Classic ATP-turnaukseen Washingtonissa. Hän selvisi turnauksessa finaaliin asti, mutta hävisi finaalin Andy Roddickille numeroin 4–6, 6–7(4). Vuoden 2007 Yhdysvaltain avoimissa Isner pääsi kolmannelle kierrokselle voitettuaan Jarkko Niemisen ja Rik de Voestin. Kolmannella kierroksella hän hävisi Roger Federerille numeroin 7–6(4), 2–6, 4–6, 2–6.


title: John Isner

text: Vuonna 2009 Isner pääsi Yhdysvaltain avoimissa neljännelle kierrokselle. Hän voitti ensin 28:nneksi sijoitetun Victor Hănescun luvuin 6–1, 7–6(14), 7–6(5) ja sijoittamattoman Marsel Ilhanin luvuin 6–3, 6–4, 7–6(1). Kolmannella kierroksella hän voitti viidenneksi sijoitetun Andy Roddickin lukemin 7–6(3), 6–3, 3–6, 5–7, 7–6(5), mutta hävisi neljännellä kierroksella kymmenenneksi sijoitetulle Fernando Verdascolle pistein 6–4, 4–6, 4–6, 4–6.


title: John Isner

text: Vuoden 2010 Isner aloitti osallistumalla Heineken Openiin Aucklandissa. Sijoittamattomana hän voitti Guillermo García-Lópezin 4–6, 7–6(3), 6–2, seitsemänneksi sijoitetun Juan Mónacon 5–7, 6–4, 6–3, ykköseksi sijoitetun Tommy Robredon 7–6(5), 3–6, 6–4 ja kahdeksanneksi sijoitetun Albert Montañésin 6–2, 7–6(5) ja pääsi toisen kerran urallaan ATP-finaaliin. Finaalissa Isner voitti Arnaud Clémentin 6–3, 5–7, 7–6(2). Aucklandin voitto oli Isnerin ensimmäinen ATP-turnausvoitto. Turnauksen jälkeen Isner lahjoitti 5 000 dollaria Haitin maanjäristyksen avustustyöhön.


title: John Isner

text: Australian avointen 1. kierroksella Isner voitti #49 Andreas Seppin 6–3, 6–3, 3–6, 5–7, 6–4, joka on Isnerin ensimmäinen ottelu, jonka hän on koskaan Australian avoimissa voittanut. Toisella kierroksella Isner voitti irlantilaisen Louk Sorensenin 6–3, 7–6(4), 7–5. Kolmannella kierroksella Isner kohtasi #12 Gaël Monfilsin. Nelieräisen ottelun voiton vei John Isner, joka teki 26 läpisyöttöä. Neljännellä kierroksella Isner kärsi tappion viidenneksi sijoitettua Andy Murrayta vastaan.


title: John Isner

text: Wimbledonissa 2010 Isner ja Nicolas Mahut pelasivat ammattilaistenniksen pisimmän tennisottelun. Yksitoista tuntia ja viisi minuuttia kestänyt ottelu päättyi lopulta Isnerin voittoon luvuin 6–4, 3–6, 6–7(3), 7–6(7), 70–68. Isner syötti ottelun aikana 112 läpisyöttöä tehden uuden ennätyksen läpisyöttöjen määrässä. Seuraavana päivänä turnauksen toisella kierroksella hän hävisi suoraan kolmessa erässä Thiemo de Bakkerille luvuin 6–0, 6–3, 6–2.


title: John Isner

text: Yhdysvaltain avoimissa Isner voitti ensimmäisellä kierroksella Frederico Gilin ja toisella kierroksella Marco Chiudinellin, mutta hävisi kolmannella kierroksella Mihail Južnyille lukemin 4–6, 7–6(7), 6–7(5), 4–6.


title: John Isner

text: Isner aloitti kauden pelaamalla Hopman Cupissa Bethanie Mattek-Sandsin kanssa. Yhdysvaltain joukkue voitti turnauksen finaalissa Belgian. Australian avoimissa Isner pääsi kolmannelle kierrokselle voitettuaan Florent Serran ja Radek Štěpánekin. Kolmannella kierroksella hän hävisi yli neljä ja puoli tuntia kestäneen viisieräisen ottelun Marin Čilićille luvuin 6–4, 2–6, 7–6(5), 6–7(2), 7–9.


title: John Isner

text: Ranskan avoimissa Isner oli lähellä tehdä suuren yllätyksen Rafael Nadalia vastaan pelatussa ottelussa. Viisieräinen ottelu päättyi lopulta Nadalin voittoon luvuin 6–4, 6–7(2), 6–7(2), 6–2, 6–4. Wimbledonissa Isner kohtasi edellisen vuoden tapaan ensimmäisellä kierroksella Nicolas Mahut'n. Tällä kertaa Isner voitti ottelun suoraan kolmessa erässä. Toisella kierroksella Isner hävisi Nicolás Almagrolle. Uransa toisen turnausvoittonsa Isner otti Newportin turnauksessa, jossa hän voitti loppuottelussa Olivier Rochusin. Seuraavassa turnauksessaan, Atlantassa, hän pääsi jälleen loppuotteluun, mutta hävisi Mardy Fishille.


title: John Isner

text: Elokuun lopulla Isner otti kolmannen turnausvoittonsa voitettuaan Winston-Salem Openin loppuottelussa Julien Benneteaun. Yhdysvaltain avoimissa Isner voitti neljännellä kierroksella Gilles Simonin ja pääsi ensimmäistä kertaa Grand Slam -turnauksessa puolivälieriin. Puolivälierissä hän kuitenkin hävisi Andy Murraylle.


title: John Isner

text: Australian avoimissa Isner pääsi kolmannelle kierrokselle. Pohjois-Amerikan kovien kenttien turnauksissa hän hävisi puolivälierissä Memphisissä ja välierissä Delray Beachillä. Indian Wellsissä hän pääsi loppuotteluun voitettuaan maailmanlistan ykkösen, Novak Đokovićin. Loppuottelussa hän hävisi Roger Federerille. Houstonin loppuottelussa hän hävisi Gilles Simonille. Ranskan avoimissa hän hävisi toisella kierroksella ja Wimbledonissa ensimmäisellä kierroksella. Seuraavassa turnauksessaan, Newportissa, hän saavutti uransa neljännen turnausvoiton voitettuaan loppuottelussa Lleyton Hewittin. Lontoon olympialaisissa Isner pääsi puolivälieriin, jossa hän hävisi Roger Federerille. Elokuussa Toronton Masters-turnauksessa Isner hävisi välierissä Richard Gasquet'lle ja voitti Winston-Salem Openin.


title: Catherine Clément

text: Catherine Clément (s. 10. helmikuuta 1939, Boulogne-Billancourt, Pariisi, Ranska) on ranskalainen filosofi ja kirjailija. Hän on opettanut filosofiaa yliopistossa 15 vuotta, ja julkaissut parikymmentä esseetä antropologiasta ja psykoanalyysista sekä yhden kirjan filosofiasta. Hän on myös julkaissut parikymmentä romaania. Hän on saanut vaikutteita Claude Lévi-Straussilta.


title: Lars Sponheim

text: Lars Sponheim (s. 23. toukokuuta 1957) on norjalainen poliitikko. Hän toimi liberaalipuolueen johtajana 1996–2010 ja istui Suurkäräjien jäsenenä vuodesta 1993–2009. Hän oli maansa elinkeino- ja kauppaministerinä vuosina 1997–2000 sekä maatalous- ja ruokaministerinä 2001–2005.


title: Lars Sponheim

text: Sponheim valmistui Norjan ympäristötieteen ja biologian yliopistosta, joka vielä silloin tunnettiin Norjan maatalouskorkeakouluna.


title: 9 Lives

text: 9 Lives on Kat DeLunan ensimmäinen albumi. Se julkaistiin Yhdysvalloissa 7. elokuuta 2007. Levy nousi Billboard 200 -listalla sijalle 58, 11 000 kappaleen myynnillä. Nyt albumia on myyty maailmanlaajuisesti 80 000 kappaletta. Ranskassa albumi on myynyt platinaa.


title: Darren McCarty

text: Darren McCarty (s. 1. huhtikuuta 1972 Burnaby, Brittiläinen Kolumbia) on kanadalainen entinen ammattilaisjääkiekkoilija. Hän oli osa Detroit Red Wingsin kuuluisaa "The Grind Line" -hyökkäysketjua Kirk Maltbyn ja Kris Draperin ohella, ja oli mukana voittamassa neljää Stanley Cupia vuosina 1997, 1998, 2002 ja 2008.


title: Darren McCarty

text: McCarty pelasi Peterboroughissa b-junioreissa ennen siirtymistään 17-vuotiaana OHL-junioriliigaan Belleville Bullsiin. Kolmannella OHL-kaudellaan 1991–1992 McCarty voitti liigan maalipörssin 55 maalilla. Detroit Red Wings varasi hänet kyseisen kauden jälkeisessä NHL:n varaustilaisuudessa toisella kierroksella numerolla 46.


title: Darren McCarty

text: McCarty solmi sopimuksen Detroitin kanssa ja siirtyi seuran AHL-liigan farmijoukkueeseen Adirondack Red Wingsiin. Seuraavaksi kaudeksi McCarty nostettiin NHL:ään, ja hän teki 26 pistettä 67 ottelussa tulokaskaudellaan. Hänestä kehittyi kova taklaaja, joka sai tärkeän roolin joukkueessa.


title: Darren McCarty

text: Kaudella McCarty teki uransa parhaat tehopisteet (19 maalia ja 49 tehopistettä), kun Detroit voitti Philadelphia Flyersin Stanley Cup finaalissa ensimmäistä kertaa 42 vuoteen. Detroit uusi mestaruuden seuraavalla kaudella.


title: Darren McCarty

text: McCarty joutui olemaan tyrän takia sivussa suurimman osan kaudesta . Kaudeksi Detroit teki suuria hankintoja. Muun muassa Brett Hull, Dominik Hašek ja Luc Robitaille liittyivät joukkueeseen ja McCarty voitti kaudella kolmannen Stanley Cupinsa. Pudotuspelissä hän teki ensimmäisen kypärätemppunsa ensimmäisessä itäisen konferenssin ottelussa Colorado Avalanchea vastaan.


title: Darren McCarty

text: Kausi jäi McCartyn viimeiseksi Detroitissa. 11 seurassa pelatun kauden jälkeen hän jäi vapaaksi agentiksi. hän ei pelannut missään.


title: Darren McCarty

text: Työsulkukauden jälkeen McCarty oli vapailla markkinoilla, kunnes Calgary Flames teki sopimuksen hänen kanssaan. McCarty pelasi heikosti kaksi kautta Calgaryssa. Kaudella hän pelasi vain 32 ottelua tekemättä pistettäkään. Sopimuksen päätyttä Flames ei uusinut hänen sopimustaan ja McCarty jäi työttömäksi.


title: Darren McCarty

text: Flamesin jälkeen McCarty ei saanut pelipaikkaa yhdessäkään NHL-joukkueessa. Hän tapasi ystävänsä Kris Draperin, joka halusi auttaa McCartya elvyttämään uransa. Draperin tuella McCarty siirtyi IHL-liigaan Flint Generalsiin joulukuussa 2007 tarkoituksenaan yrittää vielä saavuttaa pelipaikka NHL:ssä. McCarty pelasi 11 ottelua Flintissä, kunnes sai ammattilaissopimuksen AHL-joukkue Grand Rapids Griffinsiin. 28. helmikuuta 2008 hän solmi kaksisuuntaisen sopimuksen Detroitin kanssa, ja jatkoi Grand Rapidsissa nyt farmipelaajana, kunnes Detroit kutsui hänet ylös kauden lopuksi. McCarty voitti kauden päätteeksi neljännen Stanley Cupinsa.


title: Darren McCarty

text: Kauden McCarty aloitti jälleen Grand Rapidsissa, mutta loukkaantui ja joutui olemaan valtaosan kaudesta sivussa. Hän palasi loppukaudesta, ja pelasi Grand Rapidissa kunnes joukkue putosi pudotuspelien toisella kierroksella, jolloin Detroit kutsui McCartyn jälleen NHL:ään. McCarty pelasi runkosarjassa 13 ottelua, muttei mahtunut joukkueen kokoonpanoon pudotuspeleissä. Kauden päätteeksi hänen sopimuksensa päättyi.


title: Darren McCarty

text: McCarty ei saanut sopimusta yhdenkään joukkueen kanssa, joten joulukuussa 2009 hän ilmoitti lopettavansa uransa.


title: Hypersykli

text: Hypersyklien teoria on oletus, jonka mukaan elämä syntyi kehämäisestä itseään ylläpitävästä kemiallisten reaktioiden ketjusta. Ajatuksen esittivät Manfred Eigen ja Peter Scuster vuonna 1971. Hypersyklin osanen olisi yksi kehämäinen reaktio, jonka alkutuote on samalla sen lopputuote. Tämä kehäreaktio tuottaisi entsyymiä, joka katalysoisi toista reaktiota, joka tuottaisi toista reaktiota katalysoivaa entsyymiä ja niin edelleen. Lopulta palattaisiin ensimmäiseen reaktioon. Näin eri reaktiokehät pitäisivät yllä toisiaan ja kytkeytyisivät kehämäisesti yhteen. Hypersykli olisi tällöin pienistä kehistä koostuva suuri kehä. Hypersykliteoriassa oletetaan yleensä RNA:n toimivan sekä geeninä että entsyyminä. Teoria ei selitä hypersyklien syntyä. Hypersyklejä ei ole havaittu luonnossa, tai tuotettu laboratorioissa. Silti hypersyklien teoreettisia ominaisuuksia on tutkittu tietokoneilla.


title: Hypersykli

text:
Eigenin hypersykliteorian mukaan kehämäinen autokatalyyttinen, itseään ylläpitävä ja edistävä reaktioketju olisi ollut elämän synnyn varhainen vaihe. Eigen laati 1971 matemaattista hypersyklin kehittymisen teoriaa. RNA autokatalysoisi alemmalla tasolla itsensä kopioitumista, ja synnyttäisi mutaatioiden kautta RNA-entsyymejä, jotka katalysoisivat toisten RNA-ketjujen kopioitumista. Lopulta eräs RNA-tyyppi katalysoisi alkuperäistä kopioitumista, ja suuri kehä, hypersykli, sulkeutuisi.
Kehitys tapahtuisi darwinilaisittain luonnonvalinnan ja mutaatioiden avulla alisykleissä. Hypersyklin syntyvaiheessa voisi tapahtua muutoksia, muuten systeemi olisi vakaa ja muuttumaton.


title: Hypersykli

text:
Hypersyklin ajatus on RNA-maailma-teoriaa, jota monet evoluutiotutkijat arvelevat kuvitteellisten esisolujen geneettiseksi ympäristöksi. Tässä maailmassa RNA-molekyylit toimisivat geeneinä ja entsyymeinä samanaikaisesti.
Hypersykliteorian mukaan RNA:n kopioituminen toisen tai toisten RNA-molekyylin avulla olisi ensimmäinen kierto eli sykli, jossa RNA tuottaisi RNA:ta. Mutta samalla RNA:n kopiointivirheet eli mutaatiot tuottaisivat uudentyyppisiä RNA-molekyylejä, jotka olisivat RNA-reaktioita kiihdyttäviä entsyymejä eli katalyyttejä. Lopulta mutaatiot loisivat tilanteen, jossa eräs uusi reaktiokehä kiihdyttäisi eli katalysoisi alkuperäistä RNA:n kopioitumista. Näin olisi kuljettu suuri ympyrä, hypersykli, kiinni.


title: Hypersykli

text: Eigenin hypersykliteoria ei selitä tai kuvaile hypersyklin syntyä luonnossa. Siksi se on vain yksi elämän syntyä koskeva olettamus monien muiden joukossa. Hypersyklejä ei ole koskaan havaittu luonnossa tai tuotettu laboratoriossa. Silti niitä muistuttavia tietokonesimulaatioita on tehty.


title: Hypersykli

text: On kyetty tuottamaan reaktioketju, jossa neljästä valmiiksi tehdystä RNA-ketjulajista syntyy kaksi ribotsyymiä, jotka katalysoivat toistensa synnyn. Reaktio kaksinkertaistaa itsensä noin tunnissa..


title: Hypersykli

text: Kehämäisen reaktion ajatus tuo mieleen glukoosin tuoton yhteyttämällä ja mitokondrioissa tapahtuvan soluhengityksen, jossa glukoosi hajoaa. Nämä reaktiot vaativat kymmeniä entsyymejä. Hypersyklien kaltaisia reaktioketjuja on tuotettu niin tietokonesimulaatiolla mm. niin sanotuissa atomoidi-maailmoissa.


title: Eupatorus gracilicornis

text: Eupatorus gracilicornis on kovakuoriainen, jota esiintyy laajalla alueella mantereisessa Kaakkois-Aasiassa, Malakan niemimaalla ja Borneon saarella.


title: Eupatorus gracilicornis

text: Lajin peitinsiipien väritys vaihtelee vaaleanruskeasta tummanruskeaan, ja niiden reunat ovat tummat, jopa mustat. Etuselkä on kiiltävän musta ja koirailla on siinä neljä hieman kaarevaa sarvimaista uloketta. Päästä koirailla kasvaa vielä yksi pitkä kiiltävän musta sarvi, joka kaareutuu ylöspäin. Laji on kookas, joskus jopa vajaa 90 mm pituinen.


title: Makenzie Vega

text: Makenzie Jade Vega (s. 10. helmikuuta 1994) on yhdysvaltalainen näyttelijä. Hän aloitti uransa varhaislapsuudessaan ja on esiintynyt muun muassa elokuvissa "Saw" (2004), "Sin City" (2005) ja "Just My Luck" (2006). Vega näyttelee Grace Florrickia draamasarjassa "Good Wife".


title: Makenzie Vega

text: Vega sai vuonna 2001 Young Artist Awardin roolistaan elokuvassa "The Family Man" (2000). Hänen isänsä on kolumbialainen. Vegan sisko Alexa Vega on myös menestynyt näyttelijänä, muun muassa "Spy Kids" -trilogiassa.


title: Eupatorus hardwickei

text: Eupatorus hardwickei on kovakuoriainen, jota esiintyy laajalla alueella mantereisessa Kaakkois-Aasiassa, Malakan niemimaalla ja Borneon saarella.


title: Stolze–Schrey

text: Stolze–Schrey on saksankielinen pikakirjoitusjärjestelmä, joka kehitettiin 1890-luvulla yhdistämään Wilhelm Stolzen ja Ferdinand Schreyn järjestelmien koulukunnat. Se oli yksi Saksan suosituimmista pikakirjoitusjärjestelmistä, kunnes Saksassa alettiin siirtyä yhtenäisjärjestelmään 1920-luvulta lähtien. Saksankielisessä Sveitsissä Stolze–Schrey vakiintui käytännössä ainoaksi järjestelmäksi.


title: Stolze–Schrey

text: Ferdinand Schrey julkaisi vuonna 1887 pikakirjoitusjärjestelmänsä, josta tuli pian Saksan kolmanneksi suosituin, Gabelsbergerin ja Stolzen järjestelmien jälkeen. Saksan pikakirjoitusala oli jakautunut voimakkaasti eri koulukuntiin, ja vuonna 1896 Christian Johnen teki aloitteen Schreyn ja Stolzen järjestelmien yhdistämiseksi.


title: Stolze–Schrey

text: Syksyllä 1896 perustettiin toimikunta, joka Adolf Mantzelin johdolla kehitti Schreyn järjestelmän pohjalta uutta yhteistä järjestelmää. Järjestelmä julkaistiin vuonna 1897 nimellä "Vereinfachte deutsche Stenografie (Einigungssystem Stolze-Schrey)", ja sen taakse saatiin yhdistettyä Schreyn ja Stolzen koulukunnat sekä joitakin pienempiä koulukuntia.


title: Stolze–Schrey

text: Pikakirjoitusteknisesti erot Schreyn alkuperäiseen järjestelmään eivät olleet kovin merkittäviä, vaan merkittävämpää oli uuden järjestelmän yhdistävä vaikutus Saksan hajanaisessa pikakirjoituskentässä.


title: Terry Ollis

text: Terence "Terry" Ollis (s. 11. huhtikuuta 1952 Lontoo, Iso-Britannia) on brittiläinen muusikko joka muistetaan Hawkwindin alkuperäisenä rumpalina ja yhtenä sen perustajajäsenistä.


title: Terry Ollis

text: Ollis oli vasta 17-vuotias liityttyään Hawkwindiin lehti-ilmoituksen kautta vuonna 1969. Hän oli mukana yhtyeessä vuoden 1972 alkuun saakka, jolloin hän sai potkut huumeongelmien vuoksi. Hän ehti soittaa yhtyeen kahdella ensimmäisellä albumilla, "Hawkwind" ja "In Search Of Space". Ollis tunnettiin myös tavastaan soittaa alasti konserteissa.


title: Terry Ollis

text: Hawkwindin jälkeen Ollis on soittanut mm. Michael Moorcockin projekteissa ja tällä hetkellä hän soittaa muiden vanhojen Hawkwind-soittajien kanssa Space Ritual-yhtyeessä. Hän on myös toiminut kiinteistönhoitajana.